open-index/open-wikipedia-markdown huggingface dataset:
വിരൂപാക്ഷക്ഷേത്രം

കർണ്ണാടകയിലെ ഹംപിയിൽ സ്ഥിതി ചെയ്യുന്ന ഒരു ഹൈന്ദവക്ഷേത്രമാണ് ഏഴാം നൂറ്റാണ്ടിലെ ശിവക്ഷേത്രമായ **വിരൂപാക്ഷക്ഷേത്രം** അഥവാ **പമ്പാപതി ക്ഷേത്രം**. യുനെസ്‌കോയുടെ ലോക പൈതൃക പട്ടികയിൽ ഉൾപ്പെടുത്തിയിട്ടുള്ള ഹംപിയിലെ സ്മാരകങ്ങളുടെ ഗ്രൂപ്പിൻ്റെ ഭാഗമാണിത്. തുംഗഭദ്ര നദിയുടെ തെക്കൻ തീരത്തും ഹേമകൂടഗിരിയുടെ തൊട്ടുവടക്കുമായാണ് ഇത്. രണ്ടുവലിയ വിഭാഗങ്ങളായി തിരിക്കപ്പെട്ട ദീർഘചതുരാകൃതിയിലുള്ള ക്ഷേത്രസമുച്ചയമാണ്. വിജയനഗര സാമ്രാജ്യത്തിലെ പ്രൗഡ ദേവരായ എന്നറിയപ്പെട്ടിരുന്ന ഭരണാധികാരിയായ ദേവരായ രണ്ടാമൻ്റെ കീഴിലുള്ള നായകൻ (മുഖ്യൻ) ലക്കൻ ദണ്ഡേശനാണ് ഈ ക്ഷേത്രം വിപുലീകരിച്ചത്. വിജയനഗര സാമ്രാജ്യത്തിന്റെ തലസ്ഥാനമായിരുന്ന ഹംപി, തുംഗഭദ്ര നദിയുടെ തീരത്താണ് സ്ഥിതി ചെയ്യുന്നത്. 

ക്ഷേത്രത്തിലേക്കു കടക്കുമ്പോൾ കാണുന്ന 52 അടി ഉയരമുള്ള ഗോപുരം കൃഷ്ണദേവരായരുടെ കാലത്ത് പണികഴിപ്പിച്ചതാണ്. 1510-ൽ ഇത് അറ്റകുറ്റപ്പണികൾ ചെയ്തതായി രേഖകളുണ്ട്.

ഹംപിയിലെ ഒരു പ്രധാന തീർത്ഥാടന കേന്ദ്രമായ ഇത് (ತೀರ್ಥಯಾತ್ರೆ), നൂറ്റാണ്ടുകളായി ഏറ്റവും പവിത്രമായ സങ്കേതമായി കണക്കാക്കുന്നു. ചുറ്റുമുള്ള അവശിഷ്ടങ്ങൾക്കിടയിൽ ഇപ്പോഴും കേടുകൂടാതെയിരിക്കുന്ന ഇത് ഇപ്പോഴും ആരാധനയ്ക്കായി ഉപയോഗിക്കുന്നു. തുംഗഭദ്ര നദിയുമായി ബന്ധപ്പെട്ടിരിക്കുന്ന പ്രാദേശിക ദേവതയായ പമ്പാദേവിയുടെ പതിയായ വിരൂപാക്ഷൻ/പമ്പാപതി എന്നറിയപ്പെടുന്ന ശിവനാണ് ഈ ക്ഷേത്രം സമർപ്പിച്ചിരിക്കുന്നത്. തിരുപ്പതിയിൽ നിന്ന് ഏകദേശം 100 കിലോമീറ്റർ അകലെ ആന്ധ്രാപ്രദേശിലെ ചിറ്റൂർ ജില്ലയിലെ നാലഗമപള്ളെ എന്ന ഗ്രാമത്തിൽ ഒരു വിരൂപാക്ഷിണി അമ്മ ക്ഷേത്രം (മാതൃദേവത) സ്ഥിതിചെയ്യുന്നുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കർണാടകയിലെ ക്ഷേത്രങ്ങൾ
വോൾഗ മുതൽ ഗംഗ വരെ

പ്രസിദ്ധ  ഹിന്ദി സാഹിത്യകാരനായ രാഹുൽ സംകൃത്യായൻ എഴുതിയ *വോൾഗ സെ ഗംഗ *(वोल्गा से गंगा) എന്ന കൃതിയുടെ മലയാള പരിഭാഷയാണ് **വോൾഗ മുതൽ ഗംഗ വരെ**. ഒട്ടേറെ ഇന്ത്യൻ ഭാഷകളിൽ പരിഭാഷപ്പെടുത്തി ലക്ഷക്കണക്കിന്‌ കോപ്പികൾ  വിറ്റഴിഞ്ഞ ഈ പുസ്തകത്തിന്റെ മലയാള പരിഭാഷ നിർവഹിച്ചത് ഇ .കെ.ദിവാകരൻ പോറ്റിയാണ്. ചിന്ത പബ്ലിഷേഴ്സ് ആണ് പ്രസാധകർ.

## പ്രമേയം
ഇൻഡോ -യൂറോപ്യൻ ജനവർഗത്തിന്റെ പരിണാമകഥ ഇരുപത് വലിയ കഥകളുടെ രൂപത്തിലാണ് പുസ്തകത്തിൽ സരളമായി പ്രതിപാദിക്കുന്നത്. എല്ലാ കഥകളും ചേർന്ന് ഒരു നോവലിന്റെ വായനാസുഖം നൽകുകയും നൽകുകയും ചെയ്യുന്നു.

## അവലംബം


വർഗ്ഗം:മലയാള വിവർത്തന ഗ്രന്ഥങ്ങൾ
കോട്ടുക്കൽ

കൊല്ലം ജില്ലയിലെ ഇട്ടിവ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **കോട്ടുക്കൽ**. കേരള സർക്കാരിന്റെ സംരക്ഷണയിലുള്ള കോട്ടുക്കൽ ഗുഹാക്ഷേത്രം ഈ ഗ്രാമത്തിലാണ് സ്ഥിതി ചെയ്യുന്നത്. കോട്ടുക്കൽ ദേവീക്ഷേത്രം ഈ ഗ്രാമത്തിലെ ഒരു ഹൈന്ദവ ആരാധനാലയമാണ്. 
## സ്ഥലനാമ ചരിത്രം
കല്ലിൽ മനോഹരമായി ക്ഷേത്രം ‘കോട്ടി’ (നിർമ്മിച്ച്)യെടുത്തപ്പോൾ ‘കോട്ടിയകല്ല്’ “കോട്ടുക്കൽ” ആയിതീർന്നതാണെന്ന് പറയപ്പെടുന്നു. കോട്ടുക്കല്ലിനടുത്തുള്ള ‘കൊട്ടാരഴികം’ കൊട്ടുകാർ അഴികമായിരുന്നുവത്രേ. മഹാവാദ്യമായ ചെണ്ടകൊട്ട് കുലത്തൊഴിലാക്കിയ മാരാർ സമുദായക്കാർ അവിടെ താമസിച്ചിരുന്നു. ഇന്നും ഈ വിഭാഗത്തിൽ ധാരാളം പേർ കൊട്ടാരഴികത്ത് താമസിക്കുന്നു.
## വിദ്യാഭ്യാസ സ്ഥാപനങ്ങൾ
* എൽ .പി സ്കൂൾ കോട്ടുക്കൽ(താഴേ പള്ളിക്കൂടം)
*യു. പി സ്കൂൾ കോട്ടുക്കൽ(മേലെ പള്ളിക്കൂടം)
* ഡോ: വയലാ വാസുദേവൻപിള്ള മെമ്മോറിയൽ ഹൈയർ സെക്കന്ററി സ്കുൾ
## ആരാധനാലയങ്ങൾ
* കോട്ടുക്കൽ ഗുഹാക്ഷേത്രം
*മഞ്ഞിപ്പുഴ ശ്രീ ഭഗവതീ-ഭദ്രകാളീ ക്ഷേത്രം
*ഉടയന്കാവ് ദേവീക്ഷേത്രം
* പനയ്ക്കൽ പരബ്രഹ്മക്ഷേത്രം
* പുതിയ ത്രിക്കോവിൽക്ഷേത്രം
*ചാവര് കാവ്
*മഞ്ഞിപ്പുഴ കാവ്
*നെടുപുറം അപ്പൂപ്പന്കാവ്
* ആനപുഴയ്ക്കൽ മുസ്ലീം ജമാ അത്ത്
* മാർത്തൂസ്മൂനി ഓർത്തഡോക്സ്സ് സിറിയൻ ചർച്ച്
* മുരിയനല്ലൂർ ശ്രീ മഹാദേവ ക്ഷേത്രം

## അതിർത്തികൾ
*  വടക്ക്, ഇത്തിക്കര ആറ്
* തെക്ക്, ഫിൽഗിരി ഗ്രാമവികസന ട്രസ്റ്റ്, 
* കിഴക്ക്, ക്രിഷിഫാം
* പടിഞ്ഞാറ്, ഇത്തിക്കര ആറ്
## അവലംബം


വർഗ്ഗം:കൊല്ലം ജില്ലയിലെ ഗ്രാമങ്ങൾ
വെള്ളക്കണ്ണി എരണ്ട

വെള്ളക്കണ്ണി എരണ്ടയുടെ  ശാസ്ത്രീയ നാമം *Aythya nyroca* എന്നും ഇംഗ്ലീഷിലെ പേര് Ferruginous Duck, Ferruginous pochard, അഥവാ White-eyed pochard എന്നുമാണ്. 

ഇടത്തരം വലിപ്പമുള്ള മുങ്ങാംകുഴിയിടുന്ന താറാവാണ്. 
## പ്രജനനം
ഇവ യൂറോപ്പിന്റെ തെക്കും കിഴക്കും ഭാഗങ്ങളിലും ഏഷ്യയുടെ തെക്കും പടിഞ്ഞാറും പ്രജനനം നടത്തുന്നത്. 
തണുപ്പുകാളത്ത് തെക്കോട്ടും ആഫ്രിക്കയുടെ വടക്കുഭാഗത്തേക്കും ദേശാടനം നടത്തും. 
മുതിര്ന്ാട ആണ്പആക്ഷി ചെമ്പിച്ച തവിട്ടു നിറത്തോടുകൂടിയതാൺ. പുറം കൂടുതൽ ഇരുണ്ടതാണ്. മഞ്ഞ കണ്ണുകളുണ്ട്. പിടയ്ക്ക് അല്പം മങ്ങിയ നിറവും ഇരുണ്ടകണ്ണുകളുമാണ്. 
ഇവ തണുപ്പുകാലത്ത് വലിയ കൂട്ടങ്ങളായി ചേരും. പല്പ്പോണഴും മറ്റു മുങ്ങല്കാുരായ താറവുകളുമായും ഇടകലര്ന്ന്  കാണാറുണ്ട്.
## ഭക്ഷണം
ഇവ അധികവും മുങ്ങാംകുഴിയിട്ടാണ് ഇര തേടുന്നത്. ജലസസ്യങ്ങളും ജലത്തിലെ പ്രാണികളും ചെറുമത്സ്യങ്ങളുമൊക്കെയാൺ ഭക്ഷണം.
## ചിത്രശാല

File:Ferruginous Duck RWD.jpg
Aythya nyroca MHNT.ZOO.2010.11.20.5.jpg |Museum specimen


## അവലംബം

*കേരളത്തിലെ പക്ഷികൾ - ഇന്ദുചൂടൻ, കേരള സാഹിത്യ അക്കാദമി
*Birds of periyar – ആർ. സുഗതൻ, കേരള വനം, വന്യജീവി വകുപ്പ്
*Birds of Kerala - ഡീ.സി. ബുക്സ്

വർഗ്ഗം:എരണ്ടകൾ
ദേശീയഫലങ്ങളുടെ പട്ടിക

വിവിധ രാജ്യങ്ങളിലെ ദേശീയ ഫലങ്ങളുടെ പട്ടികയാണ് ചുവടെ ചേർത്തിരിക്കുന്നത്. ചില രാജ്യങ്ങളുടേതിന് അംഗീകാരമില്ല.
## ദേശീയ ഫലങ്ങൾ

## അവലംബം

വർഗ്ഗം:പട്ടികകൾ
വർഗ്ഗം:സസ്യങ്ങൾ
വർഗ്ഗം:ദേശീയ പ്രതീകങ്ങൾ
വർഗ്ഗം:ഭക്ഷണങ്ങളുടെ പട്ടിക
സോളിഡാരിറ്റി

പോളണ്ടിലെ  സ്വതന്ത്ര തൊഴിലാളി സംഘടനയാണ് **സോളിഡാരിറ്റി **(. ലേ വലേസയുടെ  നേതൃത്വത്തിൽ 1980 സെപ്തംബറിൽ  സ്ഥാപിതമായി. 1981-89 കാലത്ത് ഈ സംഘടന നിയമവിരുദ്ധമായി പ്രഖ്യാപിക്കപ്പെട്ടിരുന്നു.
## തുടക്കം
ഭക്ഷ്യവസ്തുക്കളുടെ വില കൂട്ടുന്നതിനെതിരെ ഉണ്ടായ  സമരമാണ് കമ്മ്യൂണിസ്റ്റിതര സ്വതന്ത്രതൊഴിലാളി യൂണിയൻ എന്ന ആശയം യാഥാർഥ്യമാകാൻ കാരണം.
## അധികാരത്തിലേക്ക്
1981-ൽ യൂണിയൻ നിരോധിക്കപ്പെട്ടു; വലേസ ഉൾപ്പെടെ നിരവധി നേതാക്കൾ അറസ്റ്റിലായി. 1982 ഡിസംബറിൽ   വലേസ മോചിതനായി. 1989-ൽ വ്യാപകമായ സമരത്തെ തുടർന്ന് സോളിഡാരിറ്റിയെ നിയമ വിധേയമാക്കി സർക്കാർ അംഗീകരിച്ചു. അതേ വർഷം നടന്ന തെരഞ്ഞെടുപ്പിൽ ഭൂരിപക്ഷം സീറ്റുകൾ നേടി സോളിഡാരിറ്റി സർക്കാർ രൂപീകരിച്ചു. 1990-ൽ വലേസ പോളണ്ടിന്റെ  പ്രസിഡന്റായി.വർഷങ്ങൾ നീണ്ട കമ്യൂണിസ്റ്റ് ഭരണത്തിന്റെ അന്ത്യവുമായിരുന്നു  അത് .ആ നിലയ്ക്ക് ഈ സംഭവത്തിന്‌ ചരിത്രത്തിൽ നല്ല സ്ഥാനം ഉണ്ട് .

## അവലംബം

## പുറം കണ്ണികൾ
* 
* Presentation on The Solidarity Phenomenon
* FAES The Polish trade Union Solidarity and the European idea of freedom 
* Solidarity 25th Anniversary Press Center 
* International Conference 'From Solidarity to Freedom' 
* Advice for East German propagandists on how to deal with the Solidarity movement 
* The Birth of Solidarity on BBC
* Solidarity, Freedom and Economical Crisis in Poland, 1980-81 
* Solidarność collection at the Libertarian Communist library
* The rise of Solidarność, Colin Barker, International Socialism, Issue: 108
* Arch Puddington, How American Unions Helps Solidarity Win 
* Solidarity Lost, by Daniel Singer
*  Solidarity Center Foundation - Fundacja Centrum Solidarności
* A Simple Way to Learn an Old Song  A radio programme about the song "Mury", the anthem of Solidarność. In Russian with English transcript

വർഗ്ഗം:സംഘടനകൾ
റാക്കൂൺ

വടക്കേ അമേരിക്കയിലും തെക്കേ അമേരിക്കയിലും കാണപ്പെടുന്ന ഒരിനം സസ്തനിയാണ് **റാക്കൂൺ** (**നോർത്ത് അമേരിക്കൻ കാമറൂൺ**, **കോമൺ റാക്കൂൺ**). രോമാവൃതമായ ഇവയുടെ ശരീരം സാധാരണയായി കുറുപ്പും വെളുപ്പും കലർന്ന ചാരനിറത്തിലും അപൂർവ്വമായി ചിലപ്പോൾ മഞ്ഞയും തവിട്ടും ഇടകലർന്ന ചാര നിറത്തിലും കാണപ്പെടുന്നു. 

## അവലംബം

* 
*
* 
* 
* 
* 
* 

## പുറത്തേക്കുള്ള കണ്ണികൾ
* Raccoon Tracks—general information about raccoons
* Remo Raccoon's Home Page—website about pet raccoons, including information about First Aid help and U.S. state regulations (October 2000)
* information about dealing with urban raccoons —Washington Department of Fish and Wildlife

വർഗ്ഗം:ഏഷ്യയിലെ സസ്തനികൾ
വർഗ്ഗം:മദ്ധ്യ അമേരിക്കയിലെ സസ്തനികൾ
വർഗ്ഗം:കോസ്റ്റ റീക്കയിലെ സസ്തനികൾ
വർഗ്ഗം:യൂറോപ്പിലെ സസ്തനികൾ
വർഗ്ഗം:വടക്കേ അമേരിക്കയിലെ സസ്തനികൾ
വർഗ്ഗം:ഗ്വാട്ടിമാലയിലെ സസ്തനികൾ
വരി എരണ്ട

വരി എരണ്ടയുടെ  ശാസ്ത്രീയ നാമം **Anas querquedula** എന്നും ഇംഗ്ലീഷിലെ പേര് **Garganey, Blue winged Teal**  എന്നുമാണ്.
വരിഎരണ്ട യൂറോപ്പിലും പശ്ചിമഏഷ്യയിലും പ്രജനനം നടത്തുന്നു. മുഴുവൻ‌ പക്ഷികളും തണുപ്പുകാലത്ത് ഇന്ത്യ, തെക്കേ ആഫ്രിക്ക, ആസ്ത്രേലിയ എന്നിവിടങ്ങളിലേക്ക് ദേശാടനം നടത്തുന്നു. 
ഈ വർഗ്ഗ ത്തെ ഇന്നത്തെ ശാസ്ത്രീയ നാമത്തിൽ ആദ്യമായി വിവരിച്ചത് 1758ൽ Linnaeus ആണ്. ഇവയ്ക്ക് വെള്ളത്തിൽ നിന്ന് പെട്ടെന്നു പറന്നു പൊങ്ങാൻ കഴിയും. 
•	
## രൂപവിവരണം
ആൺപക്ഷിയെ തിരിച്ചറിയാൻ ഏളുപ്പമാണ്. തവിട്ടുനിറത്തിലുള്ള തലയും മാറിടവും വെളുത്ത പുരികവും ഇവയുടെ പ്രത്യേകതയാണ്. മറ്റുള്ള ഭാഗങ്ങളൊക്കെ ചാരനിറമാണ്. പറക്കുമ്പോൾ ഇളം നീല നിറത്തിൽ വെള്ള അരികുകളോടു കൂടിയ പക്ഷിപതാക കാണാം. കൊക്കും കാലുകളും ചാരനിറമാണ്. മുഖം ചുവപ്പുകലർന്ന തവിട്ടുനിറമാണ്. 

## ഭക്ഷണം
വെള്ളത്തിനുമുകളിൽ ഭക്ഷണം തേടുന്നവയാണ്. ജലസസ്യങ്ങളും, വേരും, വിത്തും, ചെടികളും ഒക്കെയാണ് ഭക്ഷണം .

## ചിത്രശാല

പ്രമാണം:Garganey (Anas querquedula) in AP W IMG 2844.jpg| പെൺപക്ഷികൾ
File:Garganey David Raju.jpg|ഇന്ത്യയിൽ നിന്ന്
File:Garnery 2.jpg|thumb|Garnery 2|കണ്ണൂർ ചെമ്പല്ലിക്കുണ്ടിൽ നിന്നും 
Spatula querquedula MHNT.ZOO.2010.11.18.1.jpg |Museum specimen


## അവലംബം

കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി
Birds of periyar – ആർ. സുഗതൻ, കേരള വനം, വന്യജീവി വകുപ്പ്
Birds of Kerala - ഡീ.സി. ബുക്സ്

വർഗ്ഗം:എരണ്ടകൾ
ദേശീയ പക്ഷികളുടെ പട്ടിക

വിവിധ രാജ്യങ്ങളിലെ ദേശീയ പക്ഷികളുടെ പട്ടികയാണ് ചുവടെ ചേർത്തിരിക്കുന്നത്. ചില രാജ്യങ്ങളുടേതിന് അംഗീകാരമില്ല.

## ദേശീയ പക്ഷികൾ

## ഇതും കൂടി കാണുക
* ദേശീയ മൃഗങ്ങളുടെ പട്ടിക
* ദേശീയ ഫലങ്ങളുടെ പട്ടിക

## അവലംബം

വർഗ്ഗം:ദേശീയ പ്രതീകങ്ങൾ
ദേശീയമൃഗങ്ങളുടെ പട്ടിക

വിവിധ രാജ്യങ്ങളിലെ ദേശീയ മൃഗങ്ങളുടെ പട്ടികയാണ് ചുവടെ ചേർത്തിരിക്കുന്നത്.

## ദേശീയ മൃഗങ്ങൾ

## ഇതും കാണുക
* ദേശീയ പക്ഷികളുടെ പട്ടിക
## അവലംബം

വർഗ്ഗം:പട്ടികകൾ
വർഗ്ഗം:ദേശീയ പ്രതീകങ്ങൾ
ബഹുമുഖ ബുദ്ധി സിദ്ധാന്തം

1983 ൽ ' ഫ്രെയിംസ് ഓഫ് മൈൻഡ്  ' ​​​​​​എന്ന പുസ്തകത്തിലൂടെ ഹോവാർഡ് ഗാർഡ്നർ ബുദ്ധിയെ കുറിച്ച് അവതരിപ്പിച്ച സിദ്ധാന്തമാണിത്.
 
ബുദ്ധിയെ സംബന്ധിച്ച് അനവധി സിദ്ധാന്തങ്ങൾ പല കാലങ്ങളിലായി മുന്നോട്ടു വെക്കപ്പെട്ടിട്ടുണ്ട് . ബുദ്ധി ഏകാത്മകമാണ് എന്ന അഭിപ്രായമാണ് സ്പിയർമാന് ഉണ്ടായിരുന്നത്. വ്യത്യസ്തമായ ഏഴുതരം ഘടകങ്ങൾ ചേർന്നതാണ് ബുദ്ധിയെന്ന അഭിപ്രായക്കാരനായിരുന്നു തേഴ്സ്റ്റൺ. മൂന്നുതരത്തിൽ പെട്ട ബുദ്ധിയെ കുറിച്ചായിരുന്നു സ്റ്റേൺബർഗ് സിദ്ധാന്തിച്ചത്.
മനുഷ്യന്റെ ബുദ്ധി ബഹുമുഖമാണെന്ന അഭിപ്രായക്കാരനായിരുന്നു ജ്ഞാതൃവാദിയായ ഗാർഡ്നർ. മസ്തിഷ്കാഘാതം സംഭവിച്ചവർ, പ്രതിഭാശാലികൾ, പ്രത്യേക മേഖലകളിൽ വൈദഗ്ദ്ധ്യമുള്ളവർ ​എന്നിവരടക്കം നൂറു കണക്കിനാളുകളിൽ നടത്തിയ പഠനത്തിലൂടെയാണ് ഗാർഡ്നർ ഈ നിഗമനത്തിലെത്തിയത്. അദ്ദേഹത്തിന്റെ അഭിപ്രാത്തിൽ താഴെ ചേർക്കുന്ന ഒമ്പതു തരം ബൗദ്ധികശേഷികളാണ് ഉള്ളത്.
thumb|The intelligence modalities
*  ഭാഷാപരമായ ബുദ്ധി 
*  യുക്തിചിന്താപരവും ഗണിതപരവുമായ ബുദ്ധി
*  ദൃശ്യ - സ്ഥലപരമായ ബുദ്ധി
*  ശാരീരിക - ചലനപരമായ ബുദ്ധി
*  സംഗീതപരമായ ബുദ്ധി
*  വ്യക്ത്യാന്തര ബുദ്ധി
*  ആന്തരിക വൈയക്തിക ബുദ്ധി
*  പ്രകൃതിപരമായ ബുദ്ധി
*  അസ്തിത്വപരമായ ബുദ്ധി
## അവലംബം


## അധിക വായനയ്ക്ക്
* 

## പുറം കണ്ണികൾ
* ഹൊവാർഡ് ഗാർഡ്നറുമായുള്ള ഇന്റർവ്യൂ http://www.thehindu.com/opinion/op-ed/article2809073.ece
* മൾട്ടിപ്പിൾ ഇന്റലിജൻസ് ഇൻസ്റ്റിറ്റ്യൂട്ട് 
* ബഹുമുഖ ബുദ്ധി സിദ്ധാന്തത്തിനെതിരെയുള്ള വിമർശനങ്ങൾ 
* ബഹുമുഖ ബുദ്ധി സംബന്ധിച്ച മലയാള ലേഖനം ദ്വിതീയ പാതിരമണ്ണ, ലൂക്ക സയൻസ് പോർട്ടൽ
വർഗ്ഗം:വിദ്യാഭ്യാസം
വർഗ്ഗം:മനഃശാസ്ത്ര സിദ്ധാന്തങ്ങൾ
വർഗ്ഗം:ബുദ്ധിശക്തി
മുഗൾ-ഇ-അസം

1960-ൽ പുറത്തിറങ്ങിയ ഹിന്ദി ചലച്ചിത്രം ആണ്‌ ** മുഗൾ-ഇ-അസം**.അക്കാലത്തെ ഏറ്റവും പണച്ചെലവ് വന്ന ഇന്ത്യൻ സിനിമയാണ്‌ മുഗൾ-ഇ-അസം. കെ.ആസിഫ് ആണീ സിനിമയുടെ സംവിധായകൻ.

## പ്രമേയം
മുഗൾ ചക്രവർത്തിയായ അക്ബറിന്റെ പുത്രൻ സലീമും അനാർക്കലി എന്ന ദരിദ്ര യുവതിയും തമ്മിലുള്ള പ്രണയകഥയാണ്‌ സിനിമ പറയുന്നത്.

## അഭിനേതാക്കൾ

* പൃഥ്വിരാജ് കപൂർ - അക്ബർ
* ദിലീപ് കുമാർ - സലീം
* മധുബാല - അനാർക്കലി
* ദുർഗ്ഗാ ഘോട്ടെ - ജോധാ ബായ്
* നിഗർ സുൽത്താന - ബഹാർ
* അജിത് - ദുർജൻ സിംഗ്
* കുമാർ - ശില്പി
* മുറാദ് - രാജ മൻ സിംഗ്
* ജില്ലൂ ബായ് - അനാർക്കലിയുടെ അമ്മ
* വിജയലക്ഷ്മി - വേലക്കാരി
*എസ്. നസീർ - സേനാപതി
*ഷീലാ ദാലയ - സുരയ്യ
*സുരീന്ദർ - താൻസെൻ
*ജോണി വാക്കർ
* ജലാൽ ആഘ - യുവ സലീം
*തബസ്സും 
*ഗോപി കൃഷ്ണ

## സംഗീതം
ഹിന്ദി സിനിമാസംഗീതത്തിലെ എക്കാലത്തെയും ഹിറ്റുകളാണ് ഈ സിനിമയിലെ ഗാനങ്ങൾ .

## അവാർഡുകൾ
* 1961: National Film Award for Best Feature Film in Hindi (President's Silver Medal)
* 1961: Filmfare Best Movie Award: K. Asif
* 1961: Filmfare Best Cinematographer Award: R.D. Mathur
* 1961: Filmfare Best Dialogue Award: Amanullah Khan, Kamal Amrohi, Wajahat Mirza, Ehsan Rizvi
* 1961: Dilip Kumar was nominated for Best Actor Award and Prithviraj Kapoor for Best Supporting Actor Award, but the latter refused on the grounds that he should have been considered for 'Best Actor', not for 'Best Supporting Actor'.
## അവലംബം


## പുറം കണ്ണികൾ
* 
* ''Mughal-e-Azam'' at Bollywood Hungama
* ''Mughal-e-Azam'' 50th Anniversary Website 
* ''Mughal-e-Azam'' Bhopal Post Article (Hindi) 
* University of Iowa article 

വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:1960-ൽ പുറത്തിറങ്ങിയ ചലച്ചിത്രങ്ങൾ
ദ ഗൈഡ്

പ്രസിദ്ധ ഇന്ത്യൻ-ഇംഗ്ലീഷ് എഴുത്തുകാരനായ ആർ.കെ.നാരായൺ എഴുതിയ ഇംഗ്ലീഷ് നോവലാണ്‌ **ദ ഗൈഡ് **.1958 ൽ ആണ് ഈ പുസ്തകം പുറത്തിറങ്ങിയത് ആർ.കെ .നാരായണിന്റെ നോവലുകളിലെ പശ്ചാത്തലം ആയ സാങ്കല്പിക തെക്കേ ഇന്ത്യൻ ഗ്രാമം   ആയ *[[മാൽഗുഡി]]*യിൽ വെച്ചാണ് ഈ നോവലിന്റെയും കഥ നടക്കുന്നത്.

## പ്രമേയം
ടൂറിസ്റ്റ് ഗൈഡ് ആയ കഥാനായകൻ രാജു ഒരു ആത്മീയ നേതാവ് ആകുന്നതാണ് നോവലിന്റെ ഇതിവ്യത്തം .

## അവാർഡുകൾ
1960  ലെ കേന്ദ്ര സാഹിത്യ അക്കാദമി അവാർഡു (ഇംഗ്ലീഷ്)നേടി ഈ ക്യതി 

## അവലംബം


## പുറം കണ്ണികൾ

* A Study Guide to The Guide 
* An Analysis
* Some thoughts about the novel at ''Let's talk about Bollywood''

വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:ആർ.കെ.നാരായണന്റെ ക്യതികൾ
വർഗ്ഗം:ആംഗ്ലോ-ഇന്ത്യൻ ക്യതികൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
മൈഥിലി ശരൺ ഗുപ്ത

ഹിന്ദിയിലെ ആധുനിക കവികളിൽ പ്രശസ്തനും ഒരു സ്വാതന്ത്ര്യ സമരസേനാനിയുമായിരുന്നു **മൈഥിലി ശരൺ ഗുപ്ത്** (3 ആഗസ്റ്റ് 1885-12 ഡിസംബർ 1964).

## ജീവിതരേഖ
സേത് രാംചരൺ ഗുപ്തയുടേയും കാശീബായിയുടേയും മകനായി ഝാൻസിയിൽ ജനിച്ചു. വിദ്യാലയത്തിലെ വിദ്യാഭ്യാസ സമ്പദായത്തോട് താൽപര്യമില്ലാതിരുന്നതിനാൽ സ്വഭവനത്തിലായിരുന്നു അദ്ദേഹം വിദ്യാഭ്യാസം നടത്തിയിരുന്നത്. സംസ്കൃതം ,ഇംഗ്ലീഷ് ,ബംഗാളി എന്നീ ഭാഷകൾ പഠിച്ചിരുന്നു. 1895ൽ വിവാഹിതനായി. രാമായണം, മഹാഭാരതം മുതലായ പുരാണഗ്രന്ഥങ്ങളെ ആസ്പദമാക്കിയിട്ടുള്ളതായിരുന്നു ഇദ്ദേഹത്തിന്റെ കവിതകൾ. വിവിധ മാസികകൾ വഴിയാണ് ഇദ്ദേഹത്തിന്റെ കവിതകൾ ജനങ്ങൾ വായിച്ചിരുന്നത്. കവിയെന്നതിന് പുറമെ ഒരു നല്ല നാടകരചയതാവുകൂടിയായിരുന്നു അദ്ദേഹം.

## പ്രധാന കൃതികൾ
Saketh

## പുറത്തേക്കുള്ള കണ്ണികൾ
* **[http://www.kavitakosh.org/kk/index.php?title=%E0%A4%AE%E0%A5%88%E0%A4%A5%E0%A4%BF%E0%A4%B2%E0%A5%80%E0%A4%B6%E0%A4%B0%E0%A4%A3_%E0%A4%97%E0%A5%81%E0%A4%AA%E0%A5%8D%E0%A4%A4 Maithili Sharan Gupt at Kavita Kosh] **
*Three poems of the poet from Bharat Bharati are available for readers at www.geeta-kavita.com 

വർഗ്ഗം:ഹിന്ദി കവികൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:1886-ൽ ജനിച്ചവർ
ദേശീയവൃക്ഷങ്ങളുടെ പട്ടിക

ദേശീയ വൃക്ഷങ്ങളുടെ പട്ടിക .വിവിധ രാജ്യങ്ങളിലെ ദേശീയ വൃക്ഷങ്ങളാണ് ചുവടെ ചേർത്തിരിക്കുന്നത്. ചില രാജ്യങ്ങളുടേത് ഔദ്യോഗികമല്ല.
## ദേശീയ വൃക്ഷങ്ങൾ

## അവലംബം

വർഗ്ഗം:പട്ടികകൾ
വർഗ്ഗം:വൃക്ഷങ്ങൾ
വർഗ്ഗം:ദേശീയ പ്രതീകങ്ങൾ
കേരളത്തിലെ തദ്ദേശീയ മത്സ്യങ്ങളുടെ പട്ടിക

പശ്ചിമഘട്ട ജൈവവൈവിധ്യമേഖലയിൽ കേരളത്തിലെ 44 നദികളിലും തണ്ണീർത്തടങ്ങളിലുമായി കാണപ്പെടുന്ന 210 ഇനം മത്സ്യങ്ങളിൽ 33 എണ്ണം തദ്ദേശീയമാണ്. ഇവയുടെ ശാസ്ത്രീയനാമവും ഇവയെ കണ്ടെത്തിയ ഇടങ്ങളുമാണ് ഇവിടെ നൽകിയിരിക്കുന്നത്. ഇതിൽ ഏറിയ പങ്കും പുഴകളിലും വനങ്ങളിലെ അരുവികളിലുമാണ് കണ്ടെത്തിയിരിക്കുന്നത്. എന്നാൽ ചിലയിനം കിണറുകളിലും ഉറവു ചാലുകളിലും മാത്രം വസിക്കുന്നവയാണ്. 

## അവലബം

മത്സ്യം
വർഗ്ഗം:ജീവികളുമായി ബന്ധപ്പെട്ട പട്ടികകൾ
വർഗ്ഗം:കേരളത്തിന്റെ തനതു സ്പീഷ്യസുകൾ
*
ചാർമി കൗർ

ഒരു ഇന്ത്യൻ ചലച്ചിത്ര അഭിനേത്രിയാണ് **ചാർമി കൗർ**.
## ജീവിതരേഖ
മുംബൈയിൽ ഒരു പഞ്ചാബി കുടുംബത്തിൽ 1987 മെയ് 17ന് ജനിച്ചു. വസായിലെ കർമ്മലീത്ത കോൺവെന്റ് ഇംഗ്ലീഷ് സ്കൂളിലായിരുന്നു വിദ്യാഭ്യാസം. 2002ൽ പുറത്തിറങ്ങിയ നീ തൊടു കാവലി എന്ന തെലുഗു സിനിമയിലൂടെ ചലച്ചിത്രരംഗത്തേക്ക് കടന്നുവന്ന ചാർമി, തെലുങ്ക് സിനിമകളിലാണ് കൂടുതലായി അഭിനയിച്ചിട്ടുള്ളത്. തമിഴ് ,മലയാളം ,ഹിന്ദി എന്നീ ഭാഷകളിലെ ചലച്ചിത്രങ്ങളിലും അഭിനയിച്ചിട്ടുണ്ട്.
## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1987-ൽ ജനിച്ചവർ
വർഗ്ഗം:മേയ് 17-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
തോട്ടുമുക്കം സെന്റ്‌ തോമസ്‌ ഫൊറോന പള്ളി

താമരശ്ശേരി രൂപതയിലുൾപെടുന്ന ഒരു പള്ളിയാണ് **തോട്ടുമുക്കം സെൻറ് തോമസ്‌ ഫൊറോന പള്ളി**(Thottumukkam St: Thomas Forane Church). കോഴിക്കോട് ജില്ലയിലെ തോട്ടുമുക്കം എന്ന സ്ഥലത്താണു ഈ പള്ളി സ്ഥിതി ചെയ്യുന്നത്. വിശുദ്ധ തോമസിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്. ഇടവകയുടെ കീഴിൽ 520 കുടുംബങ്ങളുമുണ്ട്. തിരുന്നാൾ എല്ലാ കൊല്ലവും ജനുവരി  മാസത്തിൽ ആഘോഷപൂർവ്വം നടത്തിവരുന്നു.

## അവലംബം

## ചിത്ര സഞ്ചയം

St thomas chruch feast illumination (3).jpg
St thomas chruch feast illumination (2).jpg
St thomas chruch feast illumination (1).jpg
Church tower thottumukkom.JPG
St.Thomas church thottumukkom altar full view.JPG
Granite altar stone.JPG

വർഗ്ഗം:കോഴിക്കോട് ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
തോൽപ്പുറകൻ കടലാമ

ഇന്ന് ജീവിച്ചിരിക്കുന്നതിൽ വെച്ച് ഏറ്റവും വലിയ കടലാമയാണ്‌ *'ലെതർ ബാക്ക് കടലാമ* അഥവാ "തോൽപ്പുറകൻ കടലാമ", ഇന്ന് ജീവിച്ചിരിക്കുന്ന ഉരഗവർഗ്ഗത്തിൽപ്പെട്ട ഏറ്റവും വലിയ നാലാമത്തെ ജീവിയും ഇവ തന്നെ.

അറ്റ്ലാന്റിക് മഹാസമുദ്രം, പസഫിക് സമുദ്രം, ഇന്ത്യൻ മഹാസമുദ്രം എന്നിവിടങ്ങളിൽ ഇവയെ കാണാം. ഒരു വൻകരാതീരഭാഗത്തുനിന്നും മറ്റൊരു  വൻകരാതീരഭാഗത്തേക്ക് ഇവ സഞ്ചരിക്കും. ഇപ്പോൾ വംശനാശ ഭീഷണി നേരിടുന്നു. 1980-ൽ 115000 ഉണ്ടായിരുന്നത് 2007-ൽ 26000 ആയി കുറഞ്ഞു. *ഡെർമോകീലിസ് കോറിഏസിയ* എന്നാണ് ശാസ്ത്രനാമം.

## അവലംബം

വർഗ്ഗം:കടലാമകൾ
ഊത്തുക്കാട് വെങ്കടസുബ്ബയ്യർ

കർണാടക സംഗീതത്തിലെപ്രസിദ്ധനായ വാഗ്ഗേയകാരൻ ആണ് **ഊത്തുക്കാട് വെങ്കടസുബ്ബയ്യർ **(,. * ഊത്തുക്കാട് വെങ്കിട കവി * എന്നും അറിയപ്പെടുന്നു . എ.ഡി.1700നും 1765നും ഇടയിൽ ജീവിച്ചിരുന്നു എന്നു കണക്കാക്കപ്പെടുന്ന ഇദേഹത്തിന്റെ ഗാനങ്ങൾ അതീവ ഹ്യദ്യമാണ് .പ്രധാനമായും കൃഷ്ണ ഭക്തിഗാനങ്ങളാണ് ഇദ്ദേഹം എഴുതിയത് .

## കൃതികൾ

ഇദ്ദേഹത്തിന്റെ “തായേ യശോദ ഉന്തൻ ആയർ  ആയർകുലത്തുദിത്ത” എന്ന ഗാനം കാവ്യാത്മകതയും സംഗീതവും മനോഹരമായി ഇഴച്ചേർന്ന കൃതിയാണ്.

## നൃത്തങ്ങളിൽ
ഭരതനാട്യത്തിലും കുച്ചിപ്പുടിയിലും ഇദ്ദേഹത്തിന്റെ ഗാനങ്ങൾ ഉപയോഗിക്കുന്നുണ്ട്. നൃത്തങ്ങൾക്ക് ഉപയോഗിച്ചുവരുന്ന ചില കൃതികൾ ഇവയാണ്‌‍.

*മരഗതമണിമയചേല - ആരഭി
*സ്വാഗതം കൃഷ്ണ - മോഹനം
*അലൈപായുതേ - കാനഡ
*പാൽവടിയും മുഖം - നാട്ടക്കുറിഞ്ഞി
*കുഴലൂതി മനമെല്ലാം - കാംബോജി
*ആടാത് അശങ്കാത്വാ - കേദാരഗൗള
*നീരദ സമനീലകൃഷ്ണ - ജയന്തശ്രീ

## അവലംബം

## പുറം കണ്ണികൾ
*Web site dedicated Oottukkadu Venkata Kavi at www.geocities.com

വർഗ്ഗം:വാഗ്ഗേയകാരന്മാർ
മത്സ്യശാസ്ത്രം

മത്സ്യങ്ങളെക്കുറിച്ചുള്ള പഠനമാണ് **മത്സ്യശാസ്ത്രം** അഥവാ **ഇക്തിയോളജി**. ജലത്തിൽ വസിക്കുകയും സഞ്ചരിക്കാനായി ചിറകുകളും ശ്വസനത്തിനായി ചെകിളകളുമുള്ള ശീതരക്ത ജീവികളാണ് മത്സ്യങ്ങൾ. പീറ്റർ ആർത്തേദിയെയാണ് മത്സ്യശാസ്ത്രത്തിന്റെ പിതാവായി കണക്കാക്കുന്നത്. അരിസ്റ്റോട്ടിലും മത്സ്യങ്ങളെ വർഗ്ഗീകരണം നടത്തിയിട്ടുണ്ട്. 

## ഭാരതത്തിൽ
1822-ലാണ് ഭാരതത്തിൽ ആദ്യമായി ശാസ്ത്രീയ മത്സ്യപഠനം ആരംഭിച്ചത്. ഫ്രാൻസിസ് ഹാമിൽട്ടൻ ഗംഗാനദിയിലും അതിന്റെ പോഷകനദികളിലുമാണ് ആദ്യമായി പഠനങ്ങൾ നടത്തിയത്. 1827-ൽ ഇദ്ദേഹം തെന്നിന്ത്യയിലൂടെ നടത്തിയ യാത്രയിൽ പുതിയ മത്സ്യങ്ങളെ ശാസ്ത്രലോകത്തിനു പരിചയപ്പെടുത്തിക്കൊടുത്തു. 1839-ൽ കേണൽ സൈക്സ് എന്ന ശാസ്ത്രജ്ഞൻ നിരവധി പുതിയ ഇനങ്ങളെ കണ്ടെത്തി അവയ്ക്ക് ശാസ്ത്രനാമങ്ങൾ നൽകി. ഫിഷസ് ഓഫ് ദുക്കും (Fishes of Dukkum) എന്നായിരുന്നു പ്രസിദ്ധീകരണത്തിന്റെ നാമം. ഇതിൽ *ദുക്കും* എന്ന വാക്ക് ദക്ഷിണം എന്നാണെന്നു കരുതപ്പെടുന്നു. 

1849-ൽ തോമസ് കാവൽഹിൽ ജെർഡൻ (T.C. Jerdon) വയനാട്, തമിഴ്നാട്, കർണ്ണാടക എന്നിവിടങ്ങളിൽ സഞ്ചരിക്കുകയും മത്സ്യങ്ങളെ കണ്ടെത്തി ശാസ്ത്രനാമം നൽകുകയും ചെയ്തു. മക്‌ക്ലല്ലന്റ്, ബീവാൻ എന്നിവർ ഈ കാലയളവിൽ ഇന്ത്യയിലെ മത്സ്യങ്ങളെക്കുറിച്ച് പുസ്തകങ്ങൾ പ്രസിദ്ധീകരിച്ചു.

ബ്രിട്ടീഷ് സൈന്യത്തിലെ ഭിഷഗ്വരൻ ഫ്രാൻസിസ് ഡേയാണ് ഇന്ത്യയിലെ മത്സ്യങ്ങളെക്കുറിച്ച് സമഗ്രപഠനം നടത്തിയത്. 1865-ൽ *[[ഫിഷസ് ഓഫ് മലബാർ|മലബാറിലെ മത്സ്യങ്ങൾ]]* എന്ന ഒരു ഗ്രന്ഥവും 1875-1878 കാലഘട്ടത്തിൽ ഇന്ത്യയിലെ മത്സ്യങ്ങളെക്കുറിച്ച് 2 ഗ്രന്ഥങ്ങളും ആധികാരികമായി പ്രസിദ്ധീകരിച്ചു. *മത്സ്യഗവേഷകരുടെ ബൈബിൾ* എന്നാണ് ഈ ഗ്രന്ഥങ്ങൾ ഇന്നും വിശേഷിപ്പിക്കപ്പെടുന്നത്.

## അവലംബങ്ങൾ

## പുറത്തേക്കുള്ള കണ്ണികൾ
* Brian Coad's Dictionary of Ichthyology
* Ichthyology Web Resources 
* List of Ichthyologists 

വർഗ്ഗം:മത്സ്യശാസ്ത്രം
വർഗ്ഗം:ജന്തുശാസ്ത്ര ശാഖകൾ
മാണിക് സർക്കാർ

ഇന്ത്യയിലെ ഒരു പ്രമുഖ ഇടതുപക്ഷ രാഷ്ട്രീയ നേതാവാണ് **മാണിക് സർക്കാർ** (ബംഗാളി: মাণিক সরকার) (ജനനം: 1949 ജനുവരി 22).1998 മാർച്ച് 11 മുതൽ ത്രിപുരയുടെ  മുഖ്യമന്ത്രി സ്ഥാനം വഹിക്കുന്ന ഇദ്ദേഹം സി. പി. ഐ. (എം) പോളിറ്റ് ബ്യൂറോ അംഗവുമാണ്.

## ജീവിതരേഖ
ദക്ഷിണ ത്രിപുരയിലെ രാധാകിഷോർപൂരിലെ ഒരു ഇടത്തരം കുടുംബത്തിൽ ജനനം. പിതാവ് അമുല്യ സർക്കാർ ഒരു തയ്യൽക്കാരനും മാതാവ് അഞ്ജലി സർക്കാർ സംസ്ഥാന ആരോഗ്യ വകുപ്പിലെ ഒരു ഉദ്യോഗസ്ഥയുമായിരുന്നു. വിദ്യാഭ്യാസകാലത്ത് തന്നെ മാണിക് സർക്കാർ രാഷ്ട്രീയ പ്രക്ഷോഭങ്ങളിൽ സജീവമായി പങ്കെടുത്തിരുന്നു. ത്രിപുരയിലെ പ്രധാന വിദ്യാഭ്യാസസ്ഥാപനങ്ങളിലൊന്നായ എം.ബി.ബി കോളേജിൽ, എസ്.എഫ്.ഐ പ്രതിനിധിയായി ജനറൽ സെക്രട്ടറി പദത്തിലെത്തിയ അദ്ദേഹം ചുരുങ്ങിയ കാലത്തിനുള്ളിൽ എസ്.എഫ്.ഐ-യുടെ സംസ്ഥാന കമ്മറ്റി സെക്രട്ടറിയായും തുടർന്ന് അഖിലേന്ത്യാ കമ്മറ്റി വൈസ്-പ്രസിഡണ്ടായും തെരഞ്ഞെടുക്കപ്പെട്ടു. കൽക്കട്ട സർവ്വകലാശാലയിൽ നിന്നും കൊമേഴ്‌സിൽ ബിരുദം നേടിയ അദ്ദേഹം 1972-ൽ സി.പി.ഐ (എം) സംസ്ഥാന കമ്മറ്റി അംഗമായും 1978-ൽ സംസ്ഥാന സെക്രട്ടിയേറ്റ് അംഗമായും തെരഞ്ഞെടുക്കപ്പെട്ടു. 1985-ൽ പാർട്ടിയുടെ കേന്ദ്ര കമ്മറ്റി അംഗമായി. 1993-ൽ മൂന്നാം വട്ടം ഇടതുപക്ഷം സംസ്ഥാനഭരണത്തിലെത്തിയ കാലയളവിൽ മാണിക് സർക്കാർ സി.പി.ഐ (എം)  സംസ്ഥാന സെക്രട്ടറിയായും ഇടതുപക്ഷ മുന്നണിയുടെ കൺവീനറായും തെരഞ്ഞെടുക്കപ്പെട്ടു. 
## പാർലമെന്ററി ജീവിതം
1980-ലെ  ഉപതെരഞ്ഞെടുപ്പിൽ അഗർത്തല നഗരം നിയമസഭാ മണ്ഡലത്തിലെ മത്സരവിജയത്തോടു കൂടിയാണ് അദ്ദേഹത്തിന്റെ നിയമസഭാ ജീവിതം ആരംഭിക്കുന്നത്. 1998-ലെ നിയമസഭാ തെരഞ്ഞെടുപ്പിൽ പശ്ചിമ ത്രിപുരയിലെ ധൻബാദ് നിയോജക മണ്ഡലത്തിൽ നിന്നും വിജയിച്ച അദ്ദേഹത്തെ മുഖ്യമന്ത്രി സ്ഥാനത്തേക്ക്  പാർട്ടി നാമനിർദ്ദേശം ചെയ്തു. മുൻമുഖ്യമന്ത്രിയായിരുന്ന ദശരഥ് ദേബ് അനാരോഗ്യം കാരണം മത്സരിക്കാതിരുന്നതും മറ്റൊരു നേതാവും മുൻ സഹമുഖ്യമന്ത്രിയുമായിരുന്ന ബൈദ്യനാഥ് മജൂംദാർ അനാരോഗ്യ കാരണത്താൽ തന്നെ മുഖ്യമന്ത്രി സ്ഥാനമേറ്റെടുക്കുവാൻ വിസമ്മതിച്ചതുമായ സാഹചര്യത്തിലാണ് നാല്പത്തൊൻപത് വയസ്സുകാരനായിരുന്ന മാണിക് സർക്കാർ സംസ്ഥാനഭരണത്തിന് നേതൃത്വം നൽകുവാൻ നിയോഗിതനായത്. 1998 മാർച്ച് 11-ന് സംസ്ഥാനത്തിന്റെ ഒൻപതാമത്തെ മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റെടുത്തപ്പോൾ അതു വരെയുള്ളതിൽ വെച്ചേറ്റവും പ്രായം കുറഞ്ഞ മുഖ്യമന്ത്രിയായിരുന്നു.  അതേ വർഷം തന്നെ പോളിറ്റ് ബ്യൂറോ അംഗവുമായി. തുടർന്നുള്ള നിയമസഭാ തെരഞ്ഞെടുപ്പുകളിലും കേവലഭൂരിപക്ഷത്തിലേറെ സീറ്റുകൾ നേടിയ ഇടതുപക്ഷ മുന്നണി മുഖ്യമന്ത്രി സ്ഥാനത്ത് മാണിക് സർക്കാരിനെ തന്നെ നിലനിർത്തി.

ഒന്നിലേറെ തവണ അധികാരത്തിലിരുന്ന മാണിക് സർക്കാരിന്റെ കുറഞ്ഞ സാമ്പത്തിക സ്ഥിതി വാർത്താ പ്രാധാന്യം നേടിയിരുന്നു. 2008-ലെ നിയമസഭാ തെരഞ്ഞെടുപ്പിനോടനുബന്ധമായി സ്വത്തു വിവരം ബോധിപ്പിച്ചു കൊണ്ട് സമർപ്പിച്ച സത്യവാങ്മൂലപ്രകാരം വസ്തുവോ ഭവനമോ വാഹനമോ സ്വന്തമായില്ലാത്ത അദ്ദേഹത്തിന് 13,920 രൂപ മാത്രമാണ് ബാങ്ക് നിക്ഷേപമായുണ്ടായിരുന്നത്. ഇന്ത്യയിലെ ഏറ്റവും 'ദരിദ്രനായ മുഖ്യമന്ത്രി' എന്നാണ് മാധ്യമങ്ങൾ അദ്ദേഹത്തെ വിശേഷിപ്പിച്ചത്. അതു പോലെ തന്നെ ത്രിപുര സർവ്വകലാശാലാ ബിരുദദാന ചടങ്ങിൽ ഗൗൺ ധരിക്കുവാൻ അദ്ദേഹം വിസമ്മതിച്ചതും മാധ്യമശ്രദ്ധ ആകർഷിക്കുകയുണ്ടായി.

## അവലംബം

വർഗ്ഗം:ത്രിപുരയുടെ മുഖ്യമന്ത്രിമാർ
വർഗ്ഗം:സി.പി.ഐ.എം. നേതാക്കൾ
വർഗ്ഗം:കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)-ൽ നിന്നുള്ള മുഖ്യമന്ത്രിമാർ
വർഗ്ഗം:1949-ൽ ജനിച്ചവർ
തായേ യശോദ ഉന്തൻ ആയർകുലത്തുദിത്ത

ഊത്തുക്കാട് വെങ്കടസുബ്ബയ്യർ തോഡിരാഗത്തിൽ ആദിതാളത്തിൽ രചിച്ച പ്രസിദ്ധമായ ഒരു കൃഷ്ണ ഭക്തിഗാനം ആണ്  **തായേ യശോദ**. ഇത് കാവ്യാത്മകതയും സംഗീതവും മനോഹരമായി ഇഴച്ചേർന്ന കൃതിയാണ്. ഈ ഗാനം ആദ്യമായി അദ്ദേഹം പാടിയപാടെ ശ്രീകൃഷ്ണൻ മുൻപിലെത്തി ന്യത്തം ചെയ്തു എന്നാണ് ഐതിഹ്യം.

## വരികൾ
### പല്ലവി
തായേ യശോദേ ഉൻതൻ ആയർകുലത്തുദിത്ത മായൻ
ഗോപാലകൃഷ്ണൻ ചെയ്യും ജാലത്തെ കേളടി

### അനുപല്ലവി
തയ്യലേ കേളടി ഉൻതൻ പൈയ്യനേ പോലവേ ഇന്ത
വയ്യഗത്തിൽ ഒരു പിള്ളൈ അമ്മമ്മാ നാൻ കണ്ടതില്ലൈ

### ചരണങ്ങൾ
### ചരണം 1
കാലിനിൽ ചിലമ്പുകൊഞ്ച-ക്കൈവളകുലുങ്കമുത്തുമാലൈകൾ അസൈയത്തെരു വാസലിൽ വന്താൻ
കാലശൈയ്യും കൈയ്യശെയ്യും താളമോഡിസൈന്തു വര നീലവണ്ണക്കണ്ണനിവൻ നർത്തനമാടിനാൻ
ബാലനെന്നുതാവി അണൈത്തേൻ, അണൈത്ത എന്നെ മാലയിട്ടവൻപോൽ വായിൽ മുത്തമിട്ടാണ്ടി
ബാലനല്ലടീ ഉൻ മകൻ ജാലമിഗ സെയ്യും കൃഷ്ണൻ നാലുപേർകൾ കേട്ടകൊള്ള നാണമിഗലാഗുമെടീ

## അർഥം
## അവലംബം


## പുറത്തേക്കുള്ള കണ്ണികൾ

സുധ രഘുനാഥൻ 'തായേ യശോദ' ആലപിക്കുന്നു 

വർഗ്ഗം:തോടി രാഗത്തിൽ ചിട്ടപ്പെടുത്തിയ കൃതികൾ‎
വർഗ്ഗം:ഊത്തുക്കാട് വെങ്കടസുബ്ബയ്യർ ചിട്ടപ്പെടുത്തിയ കൃതികൾ
മനീഷാപഞ്ചകം

ശങ്കരാചാര്യസ്വാമികൾ രചിച്ച വേദാന്തപ്രകരണ ഗ്രന്ഥമാണ് **മനീഷാപഞ്ചകം.**
കാശിയിൽവച്ച് ശങ്കരാചാര്യരുടെ അദ്വൈതജ്ഞാനദാർഢ്യത്തെ പരീക്ഷിക്കാൻ ചണ്ഡാലരൂപിയായി വന്ന വിശ്വനാഥൻ, ഉന്നയിച്ച  പ്രശ്നത്തിന് സമാധാനമായി ശങ്കരാചാര്യർ നല്കിയ മറുപടിയാണ് മനീഷാപഞ്ചകം.ഈ പഞ്ചകത്തിന്റെ അവസാനത്തെ  വാക്കുകൾ , 'മനീഷാ മമ ' എന്നാകയാലാണ് ഇതിന് 'മനീഷാപഞ്ചകം' എന്ന പേർ വന്നത് .
## അവലംബം

## പുറം കണ്ണികൾ
*മനീഷാപഞ്ചകം - ജി. ബാലകൃഷ്ണൻ നായരുടെ വ്യാഖ്യാനം http://sreyas.in/manisha-panchakam-slokam-1
* മനീഷാപഞ്ചകം -- സംസ്കൃതം പാഠവും ഇംഗ്ലീഷ് തർജ്ജമയും
* ശങ്കരാചാര്യരുടെ കൃതികൾ 

വർഗ്ഗം:വേദാന്തഗ്രന്ഥങ്ങൾ
വർഗ്ഗം:സംസ്കൃത ഗ്രന്ഥങ്ങൾ
ഹിപ്നോട്ടിസം

**ഹിപ്നോട്ടിസം** എന്നു പറയുമ്പോൾ മാജിക് അല്ലെങ്കിൽ, ഒരു അജ്ഞാത ശക്തി ഇവയിലേതെങ്കിലുമാണ് ഭൂരിഭാഗം പേരുടെയും മനസ്സിലേക്കോടിയെത്തുന്നത്. ഈ  തെറ്റിദ്ധാരണ വിദ്യാസമ്പന്നരുടെ ഇടയിൽപ്പോലുമുണ്ട്. ഭീതി പരത്തുന്ന ഒരു പുകമറയായി ബാല്യമനസ്സുകളിലും ഈ വാക്ക് കുത്തിത്തിരുകപ്പെട്ടിരിക്കുന്നു. ഒരു സ്വാഭാവിക ഉറക്കം തന്നെയാണ് ഹിപ്നോട്ടിസം കൊണ്ട് ഉദ്ദേശിക്കുന്നത്. എന്താണ് സ്വാഭാവികമായ ഉറക്കം. അതായത്, ഒരാളുടെ പഞ്ചേന്ദ്രിയങ്ങളിലൂടെ കടന്നുപോകുന്ന ആവേഗം തലച്ചോറിലെത്തുകയും തുടര്ന്ന് അതിനെ മടുപ്പിക്കുകയും ചെയ്യുമ്പോഴാണ് ഉറക്കം അനുഭവപ്പെടുന്നത്. ചിട്ടയായ നിർദ്ദേശങ്ങളും ശബ്ദത്തിന്റെ പ്രത്യേക താളക്രമവും ഉപയോഗിച്ചാണ് ഇവിടെ ഒരു വ്യക്തിയെ മോഹനിദ്രയിലേക്ക് (ഹിപ്നോട്ടിസം) നയിക്കുന്നത്. മനസ്സിന്റെ അവസ്ഥയെ പൊതുവായി നാല്  ആയി തിരിക്കാം. അവബോധമനസ് (CONSCIOUS MIND), ഉപബോധമനസ് (SUB CONSCIOUS MIND),  (SUPER CONSCIOUS MIND), പ്രപഞ്ചബോധമനസ് അഥവാ മഹാബോധമനസ് (COSMIC CONSCIOUS MIND). പുരാതന ഹിന്ദു ശാസ്ത്രത്തിൽ മനസിന്റെ അവസ്ഥകളെപ്പറ്റി ധാരാളമായി പറയുന്നുണ്ട്. ആയുർവ്വേദം പോലുള്ള വേദ ശാസ്ത്രത്തിൽ ഇത് ചികിത്സാ രംഗത്തും പ്രയോജനപ്പെടുത്തുന്നു.അവിടെ മനസിന്റെ അവസ്ഥയെ നാലായിട്ടല്ല മറിച്ച്‌  ആറ് ആയി പറയുന്നു. അവ ഇപ്രകാരമാണ്.ജാഗ്രത്, സ്വപ്നം,സുഷ്പ്തി, സമാധി, തുരീയം , തുരീയാതീതം, ജന്മ ജന്മാന്തരങ്ങളിൽ കൂടി നാം ആർജ്ജിച്ച പല വിവരങ്ങളും ഇവിടെ പല തട്ടുകളിലായി സൂക്ഷിക്കപ്പെട്ടിരിക്കുന്നു. ഒരു പ്രത്യേക രീതിയിലൂടെ അവയെ പുറത്തുകൊണ്ടുവന്ന് ചികിത്സക്ക് ഉപയോഗിക്കുക എന്നതാണ് ഇവിടെ നടക്കുന്ന കാര്യം.പല വ്യക്തികളും ഇന്ന് അനുഭവിക്കുന്ന പല പ്രശ്നങ്ങൾക്കും ഉള്ള പരിഹാരം അവരുടെ പൂർവജന്മം അന്വേഷിച്ചാൽ ലഭിക്കുന്നതാണ്.

## ചെയ്യുന്ന രീതി
ഹിപ്നോട്ടിസമെന്ന പ്രതിഭാസത്തിൽ ആ ഗാഢനിദ്രയ്ക്കു വേണ്ട സാഹചര്യങ്ങൾ ഒരുക്കി കൊടുക്കുകയാണ് ചെയ്യുന്നത്. അങ്ങനെ ഒരേ തരത്തിലുള്ള ഉത്തേജനം മസ്തിഷ്ക്കത്തിലെത്തുമ്പോൾ അവിടെ അതിന് ഒരു നിരോധനം ഉണ്ടാകുന്നു. താരാട്ട് പാടുമ്പോൾ കുട്ടികൾ ഉറങ്ങുന്നതും ഇതേ ശാസ്ത്രതത്വം മൂലമാണെന്നു കരുതപ്പെടുന്നു. പ്രകാശമുള്ള വസ്തുവിൽ ശ്രദ്ധ കേന്ദ്രീകരിക്കുക, ഒരേ താളത്തിലുള്ള ഈണം കേൾക്കുക തുടങ്ങിയവ ഒരാളെ അഗാധനിദ്രയിലേയ്ക്കു നയിക്കും.ഹിപ്നോട്ടിക് നിദ്രയിലായിരിക്കുമ്പോൾ തന്നെ വ്യക്തിയുമായി ആശയവിനിമയം നടത്താൻ മനശ്ശാസ്ത്രജ്ഞൻ ഒരു സെൻട്രി പോസ്റ്റ് നിലനിർത്തുന്നു. ഉദാഹരണം വ്യക്തിയുമായി സംസാരിച്ചുകൊണ്ടിരിക്കുന്നവേളയിൽത്തന്നെ ഇങ്ങനെ, നിദ്രയിലായാലും ആശയ വിനിമയം സുസാധ്യമാകുന്നു.‍

## ഏജ് റിഗ്രഷൻ
ഹിപ്നോട്ടിസത്തിലൂടെ വിധേയൻ ആയ വ്യക്തിയെ അയാളുടെ കഴിഞ്ഞുപോയ ഏതു പ്രായത്തിൽ ഉള്ള അവസ്ഥയിലേക്കും കൊണ്ടുപോകാൻ സാധിക്കുന്നതാണ്. പൂർവ്വകാലത്തു ഉണ്ടായ ചില ജീവിത അനുഭവങ്ങൾ അയാളുടെ സ്വഭാവത്തിൽ നെഗറ്റീവ് ആയ മാറ്റങ്ങൾ വരുത്തിയിട്ടുണ്ടോ എന്ന് മനസ്സിലാക്കാനും അതിനുള്ള പരിഹാര മാർഗങ്ങൾ ഉപബോധ മനസ്സിന് നൽകാനും അതുവഴി വ്യക്തിത്വത്തെ മെച്ചപ്പെടുത്താനും സാധിയ്ക്കും. ഉദാഹരണത്തിന്, അകാരണമായ ഭയം, ആത്മവിശ്വാസം ഇല്ലായ്മ തുടങ്ങിയ മാനസിക സ്ഥിതികൾക്ക് പരിഹാരം കാണാൻ കഴിയും. 

## ഹിപ്നോട്ടിസ ദിനം
ജനുവരി 4 ന് ലോക ഹിപ്നോട്ടിസ ദിനമായി ആചരിക്കുന്നു. ആളുകളുടെയിടയിൽ പ്രചാരമുള്ള കെട്ടുകഥകളും തെറ്റിദ്ധാരണകളും നീക്കം ചെയ്യുക, ഹിപ്നോട്ടിസത്തിലൂടെ സത്യവും നേട്ടങ്ങളും ജനങ്ങളിലേക്ക്  എത്തിക്കുകയെന്നതാണ് ഈ ദിനാചരണത്തിന്റെ ലക്ഷ്യം. 


വർഗ്ഗം:മനഃശാസ്ത്രം
കുണ്ടാടി ചാമുണ്ഡി തെയ്യം

ദാരികാസുരനെ വധിച്ച കാളിയുടെ ഭാവമാണ് കുണ്ടാടി ചാമുണ്ഡി. കുണ്ടോറ ചാമുണ്ഡി, കുണ്ടൂർ ചാമുണ്ഡി എന്നീ പേരുകളിലും ഈ തെയ്യം അറിയപ്പെടുന്നു. വേലന്മാർ ആണ് ഈ തെയ്യം കെട്ടിയാടിക്കുന്നത്. ഇത് വളരെ കുറച്ച് സ്ഥലങ്ങളിൽ മാത്രം കെട്ടിയാടുന്ന തെയ്യങ്ങളിൽ പെട്ടതാണ്.

## ഐതിഹ്യം
ദാരികാസുരനെ വധിച്ചശേഷം കുളിക്കുവാനായി കാവേരിയിൽ പോയ കാളി അവിടെ താമസിക്കുവാൻ തുടങ്ങി. ഒരിക്കൽ കുണ്ടൂർ തന്ത്രി കാവേരിയമ്മയെ ഭജിക്കാനായി അവുടെ ചെന്നപ്പോൾ അദ്ദേഹത്തിന്റെ കൂടെ കോലത്തുനാട്ടിലേക്ക് പുറപ്പെട്ടു. അവിടെ കുണ്ടോരപ്പന്റെ(ശിവൻ) അമ്പലത്തിൽ താമസിക്കുവാൻ തുടങ്ങിയ കാളിയെ കുണ്ടോരപ്പൻ വർഷങ്ങളോളം വേലക്കാരിയാക്കി വെച്ചു. പിന്നീട് തന്റെ ശക്തി തെളിയിച്ച കാളിയെ ശിവൻ മുക്തയാക്കുകയും കാളിക്ക് തന്റെ വലതുവശത്ത് സ്ഥലമൊരുക്കുകയും ചെയ്തു. കുണ്ടൂർ തന്ത്രിയുടെ കൂടെ കോലത്തുനാട്ടിലേക്ക് വന്നതുകൊണ്ട് കുണ്ടൂർ ചാമുണ്ഡിയെന്ന് വിളിക്കുന്നു.

## മോന്തിക്കോലം
മോന്തിക്കോലം എന്ന ചടങ്ങ് കുണ്ടാടി ചാമുണ്ഡി കുണ്ടോരപ്പന്റെ വേലക്കാരിയായിരുന്ന കാലത്തെ കാണിക്കുന്നതാണ്.

## പുറപ്പാട്

തെയ്യം കെട്ടിയാടിക്കുന്നതിനുമുന്നേയുള്ള ചടങ്ങിനെ പുറപ്പാടെന്ന് പറയുന്നു. ഇത് കുണ്ടാടിച്ചാമുണ്ടിയുടെ ഇളംകോലമാണ്.

## പുറംകണ്ണികൾ

വർഗ്ഗം:തെയ്യങ്ങൾ
നിവിൻ പോളി

ഒരു മലയാളചലച്ചിത്ര അഭിനേതാവാണ് **നിവിൻ പോളി **. മലർവാടി ആർട്സ് ക്ലബ് എന്ന ചലച്ചിത്രത്തിലാണ് അദ്ദേഹം ആദ്യമായി അഭിനയിച്ചത്.

## ജീവിതരേഖ
കേരളത്തിലെ എറണാകുളം ജില്ലയിലെ ആലുവയിൽ 1984 ഒക്ടോബർ 11- നു ജനിച്ചു. മുത്തച്ഛൻ കേരളത്തിിലെ ആദ്യകാല ഫോട്ടോഗ്രാഫർ ആയിരുന്നു. മാതാപിതാാക്കൾ സ്വിറ്റ്്സർലണ്ടിലായിരുന്നു ജോലി.2006ൽ ഫെഡറൽ ഇൻസ്റ്റിറ്റ്യൂട്ട് ഓഫ് സയൻസ് ആന്റ് ടെക്നോളജി|ഫെഡറൽ ഇൻസ്റ്റിറ്റ്യൂട്ട് ഓഫ് സയൻസ് ആന്റ് ടെക്നോളജിയിൽ നിന്നും ഇലക്ട്രോണിക്സ് ആന്റ് കമ്മ്യൂണിക്കേഷനിൽ എഞ്ചിനീയറിങ്ങ് നേടി. ഇൻഫോസിസ് ബാംഗളൂരിലായിരുന്നു ഉദ്യോഗം. പിതാവിന്റ മരണശേഷം സ്വദേശത്ത് താമസമായി. മലർവാടി ആർട്സ് ക്ലബ് എന്ന മലയാളചലച്ചിത്രത്തിൽ അഭിനയത്തിന്റെ കഴിവ് തെളിയിച്ചു.ആക്ഷൻ ഹീറോ ബിജു വി ലെ പോലീസ് കഥാപാത്രത്തിലൂടെ സൂപ്പർ  സ്റ്റാാറായി.കോളേജിലെ സുഹൃത്തായിരുന്ന റിന്ന ജോയിയെ വിവാഹം ചെയ്തു.

## തൊഴിൽ രംഗത്തിൽ
### സിനിമാരംഗത്ത്
മലർവാടി ആർട്സ് ക്ലബ് എന്ന മലയാളചലച്ചിത്രത്തിൽ പ്രധാനകഥാപാത്രത്തെ അവതരിപ്പിച്ചുകൊണ്ട് സിനിമാരംഗത്തേക്ക് കടന്നുവന്ന നിവിൻ, തുടർന്ന് സിനിമാരംഗത്ത് സജ്ജീവമാകാൻ തുടങ്ങി. *[[ട്രാഫിക് (ചലച്ചിത്രം)|ട്രാഫിക്]]*, *ദി മെട്രോ*, *[[സെവൻസ്]]* തുടങ്ങിയ മലയാളചലച്ചിത്രങ്ങളിൽ അഭിനയിച്ചിട്ടുണ്ട്. ആ ക്ഷൻ ഹീറോ ബിജു എന്ന സിനിമയിലെ പോലീസ് നായക കഥാാപാത്രം നിവിൻ പോളി യെ അക്ഷരാർത്ഥത്തിൽ ഹീറോ ആക്കി...വിനീത് ശ്രീനിവാസൻ സംവിധാനം ചെയ്ത തട്ടത്തിൻ മറയത്തിലെ നായക കഥാപാത്രം ഏറെ ശ്രദ്ധിക്കപ്പെടുകയും പ്രശംസ പിടിച്ചുപറ്റുകയും ചെയ്തു നടിശാന്തികൃഷ്ണയുടെ തിരിച്ചുവരവായിരുന്ന  ഞണ്ടുകളുടെനാട്ടിൽ ഒരിടവേള എന്ന പടം നിർമ്മിച്ചു.2022 ൽ എം.മുകുന്ദൻ്റെ കഥയെ ആസ് പദമാക്കിയുണ്ടാക്കിയ മഹാവീര്യർ എന്ന ചിത്രം സാമ്പത്തിക വിജയം നേടി..

## അഭിനയിച്ച ചലച്ചിത്രങ്ങൾ

## പുരസ്കാരങ്ങൾ
***2016** - മികച്ച ജനപ്രിയ നടൻ  ഏഷ്യാനെറ്റ് അവാർഡ് (പ്രേമം)
***2014** - മികച്ച നടനുള്ള കേരളസംസ്ഥാന ചലച്ചിത്രപുരസ്കാരം (ബാംഗ്ലൂർ ഡെയ്സ്,1983)
* **2010** - മികച്ച പുതുമുഖ നടനുള്ള പുരസ്കാരം (മലർവാടി ആർട്സ് ക്ലബ്)

## അവലംബം

## പുറത്തേക്കുള്ള കണ്ണികൾ

വർഗ്ഗം:1984-ൽ ജനിച്ചവർ
വർഗ്ഗം:ഒക്ടോബർ 11-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
കക്കരി

വെള്ളരിയോട് രൂപസാദൃശ്യമുള്ള വാർഷിക വള്ളിച്ചെടി. കുടുംബം: കുക്കുർബിറ്റേസീ. ശാസ്ത്രനാമം: കുക്കുമിസ് സറ്റൈവസ്. മുള്ളൻ വെള്ളരിയെന്നും പേരു്. ഉത്തരേന്ത്യയിൽ കൃഷിചെയ്തുവരുന്നു. മഞ്ഞനിറമുള്ള പൂക്കളും ചെറുവെള്ളരിക്കയോളം വലിപ്പമുള്ള കായ്കളുമുണ്ട് . സൂര്യാഘാതത്തിൽനിന്നു രക്ഷനേടാൻ ഉത്തരേന്ത്യക്കാർ കക്കരിക്കായ്കൾ പച്ചയായി ഭക്ഷിക്കും. പോഷകസമ്പന്നമായ വിത്തിൽ ഒരിനം എണ്ണ അടങ്ങിയിരിക്കുന്നു. വിത്ത് മൂത്രവർധകമാണ്. രക്തപിത്തം, കഫം, വാതം എന്നിവയ്ക്ക് ഔഷധമാണ് കക്കരി .
ധാരാളം മിനറൽസ് അടങ്ങിയിരിക്കുന്നത് കൊണ്ട് ശരീരത്തിന്  ഇത് ധാരാളം മിനറൽസ് നൽകുന്നു. പല ആരോഗ്യ പ്രതിസന്ധികൾക്കും പരിഹാരം കാണുന്നതിന് സഹായിക്കുന്ന ഒന്നാണ് കക്കരിക്ക. സോഡിയം, പൊട്ടാസ്യം, ഗ്ലൂക്കോസ് എന്നിവയെല്ലാം ഇതിൽ ധാരാളം അടങ്ങിയിട്ടുണ്ട്. ഇതിലുള്ള കാൽസ്യം ആരോഗ്യത്തിന് സഹായിക്കുന്നതോടൊപ്പം തന്നെ എല്ലിന്റേയും പല്ലിന്റേയും ആരോഗ്യത്തിനും ബലത്തിനും സഹായിക്കുന്നുണ്ട്. ചെറിയ കുട്ടികളിൽ പേശീവേദന പല വിധത്തിലാണ് അവരെ കുടുക്കുന്നത്. അതുകൊണ്ട് തന്നെ ഇത്തരം അവസ്ഥകളെ പരിഹരിക്കുന്നതിന്  പലപ്പോഴും കക്കരിക്ക സഹായിക്കുന്നുണ്ട്. ദൂരവ്യാപകമായ ആരോഗ്യ പ്രശ്നങ്ങൾക്കു കാരണമാകുന്ന മലബന്ധം തടയാൻ കക്കരിക്ക സഹായിക്കുന്നു ,അതായത് ദഹന പ്രശ്നങ്ങൾക്ക് പരിഹരിയായി കക്കരിക്ക ഉപയോഗിക്കാം. കക്കരിക്കയിൽ ഉയർന്ന അളവിൽ അടങ്ങിയിരിക്കുന്ന വിറ്റാമിൻ കെ, സിലിക്ക, വിറ്റാമിൻ എ, വിറ്റാമിൻ സി, ക്ലോറോഫിൽ എന്നിവ ശരീരത്തിന് ഏറെ ഗുണകരമാണ്. ലാരിസിറെസിനോൾ, പിനോറെസിനോൾ, സെക്കോയിസോളാരിസെറിനോൾ എന്നിവ അടങ്ങിയിരിക്കുന്നതിനാണ് കക്കിരി. 

നിരവധി കാൻസർ ഘടകങ്ങൾ ചെറുക്കാൻ ഇവ സഹായിക്കുന്നു. കാർസിനോമ, ലൈംഗിക ഗ്രന്ഥി കാൻസർ, സ്ത്രീകളുടെ ആന്തരിക പ്രത്യുത്പാദന അവയവ കാൻസർ, അഡിനോകാർസിനോമ എന്നിവയ്ക്കുള്ള അപകടസാധ്യത കുറയ്ക്കാൻ കക്കിരിക്ക് കെൽപുണ്ട്. കുറഞ്ഞ കലോറിയും ഉയർന്ന ജലവും അടങ്ങിയതിനാൽ ശരീരഭാരം കുറയ്ക്കാൻ ആഗ്രഹിക്കുന്നവർക്ക് കക്കിരി ഒരു മികച്ച ഭക്ഷണമാണ്. കക്കിരിയിലെ ഉയർന്ന ജലാംശവും ഭക്ഷ്യനാരുകളും ശരീരത്തിൽ നിന്ന് വിഷവസ്തുക്കളെ ഇല്ലാതാക്കുകയും ദഹനത്തെ സഹായിക്കുകയും ചെയ്യുന്നു. വിട്ടുമാറാത്ത മലബന്ധത്തിന് പരിഹാരം കാണാനും കക്കിരിക്ക ഗുണം ചെയ്യും. കക്കിരിയിൽ 95% വെള്ളമാണ്. ഇത് ശരീരത്തെ ജലാംശം നിലനിർത്തുകയും വിഷവസ്തുക്കളെ നീക്കുകയും ചെയ്യുന്നു. ഒരു ദിവസം ശരീരത്തിന് ആവശ്യമായ വിറ്റാമിനുകളിൽ ഭൂരിഭാഗവും കക്കിരിയിൽ അടങ്ങിയിട്ടുണ്ട്

വർഗ്ഗം:വെള്ളരികൾ
ബീരേന്ദ്രകുമാർ ഭട്ടാചാര്യ

ജ്ഞാനപീഠപുരസ്കാരം നേടിയ (1978) അസമിയ നോവലിസ്റ്റും കവിയും ആണ് **ബീരേന്ദ്രകുമാർ ഭട്ടാചാര്യ**. ഗുവാഹതി സർവകലാശാലയിൽ നിന്ന് എം.എ., പിഎച്ച്.ഡി. ബിരുദങ്ങൾ നേടി . രാംധേനു (1959-63), സാദിനിയാ നവയുഗ് (1963-67) എന്നീ അസമിയ ആനുകാലികങ്ങളുടെ എഡിറ്ററായും പ്രവർത്തിച്ചിട്ടുണ്ട്.

## ക്യതികൾ

*പ്രതിപദ്
* അയി
*ഇയറുയിങ്ഗം
* ശതഘ്‌നി
* മൃത്യുഞ്ജയ്
* രംഗാമേഘ്
* കാലർ ഹുമനിയ
*ശ്രീ അരബിന്ദോ (ജീവചരിത്രം)
* അസമിയ സംസ്കൃതിയുടെ ഒരവലോകനം
* ഹ്യൂമർ ആൻഡ് സറ്റയർ ഇൻ അസമീസ് ലിറ്ററേച്ചർ

## അവാർഡുകൾ

ഇയറുയിങ്ഗം സാഹിത്യ അക്കാദമി അവാർഡും (1961) മൃത്യുഞ്ജയ ജ്ഞാനപീഠപുരസ്കാരവും (1978) നേടി.

## അവലംബം


## പുറം കണ്ണികൾ
* Birendra Kumar Bhattacharyya Profile 

വർഗ്ഗം:അസ്സമീസ് സാഹിത്യകാരന്മാർ
വർഗ്ഗം:1924-ൽ ജനിച്ചവർ
കോഴഞ്ചേരി പ്രസംഗം

തിരുവിതാംകൂർഗവൺമെന്റിന്റെ ഭരണനയത്തെയും നടപടികളെയും വിമർശിച്ചുകൊണ്ട് നിവർത്തന പ്രക്ഷോഭ നേതാവായിരുന്ന സി.കേശവൻ 1935 മെയ് 11-നു കോഴഞ്ചേരിയിൽ ചെയ്ത പ്രസംഗം. ബാരിസ്റ്റർ ജോർജ് ജോസഫ് ആയിരുന്നു അദ്ധ്യഷൻ. ഈഴവ-ക്രിസ്റ്റ്യൻ- മുസ്ലിം സമുദായങ്ങളുടെ നേർക്കുള്ള ഗവൺമെന്റിന്റെ നയത്തിൽ യോഗം ശക്തമായി പ്രതിഷേധിച്ചു. യോഗാധ്യക്ഷൻ സി. കേശവന്റെ പ്രസംഗം രാജ്യദ്രോഹപരമാണെന്നാരോപിച്ച് ആലപ്പുഴ കിടങ്ങാംപറമ്പ് ക്ഷേത്ര മൈതാനത്തു വച്ച് അറസ്റ്റ് ചെയ്തു. ഒരുവർഷത്തെ കഠിനതടവും 500 രൂപ പിഴയും ശിക്ഷിച്ചു. രണ്ടു മാസത്തേക്ക് പ്രസംഗിക്കുന്നതും വിലക്കി.  തുടർന്ന് ഉണ്ടായ സംഭവ വികാസങ്ങൾ തിരുവിതാംകൂറിലെ സാമുദായിക-രാഷ്ട്രീയ സ്ഥിതിഗതികളിൽ ഒരു വഴിത്തിരിവായിത്തീർന്നു.
## പ്രാധാന്യം
തിരുവിതാംകൂർ രാഷ്ട്രീയത്തിൽ നിർണായകസ്ഥാനമുള്ളതാണ് കോഴഞ്ചേരി പ്രസംഗം. സമഗ്രാധികാരത്തിലൂടെ തിരുവിതാംകൂറിനെ സി.പി. രാമസ്വാമി അയ്യർ അടക്കിഭരിച്ച ഘട്ടത്തിൽ 'സർ സി പി എന്ന ജന്തുവിനെ നമുക്കാവശ്യമില്ല' എന്ന് പ്രഖ്യാപിക്കാനുള്ള ധൈര്യം കാട്ടിയ പ്രസംഗമാണ് 1935 മെയ് 11ന് സി. കേശവൻ നടത്തിയത്. ചേർത്തലയിലെ തൊഴിലാളികളെക്കുറിച്ച് താൻ അഭിമാനംകൊള്ളുന്നുവെന്നുപറഞ്ഞ സി. കേശവൻ 'ഇൻക്വിലാബ് സിന്ദാബാദ്' എന്ന മുദ്രാവാക്യം മുഴക്കിക്കൊണ്ടാണ് അന്ന് പ്രസംഗം ഉപസംഹരിച്ചത്.

കൊല്ലം ഡിസ്ട്രിക്ട്‌ മജിസ്‌ട്രട്ടുകോടതിയിൽ ഹാജരാക്കിയ ഈ രേഖ ഗവ. ഷാർട്ട്‌ഹാൻഡ്‌ റിപ്പോർട്ടറും സി.ഐ.ഡി.യുമായ രാമകൃഷ്‌ണപിള്ള എഴുതി എടുത്തതാണ്‌.

## അവലംബം

## പുറം കണ്ണികൾ
*  [കോഴ‍ഞ്ചേരി പ്രസംഗം](http://ckesavan.com/Kozhencherry_Prasangam_(Malayalam).php|)
 

വർഗ്ഗം:കേരളചരിത്രം
അംബിക (നദി)

ഗുജറാത്തിലെ ഡാംഗ്സ് ജില്ലയിൽ നിന്നും ഉത്ഭവിച്ച് അറബിക്കടലിൽ ചേരുന്ന നദിയാണ് **അംബിക നദി**.(*Ambika River*), (*અંબિકા નદી*). ഗുജറാത്തിലെ നവസാരി ജില്ലയിലൂടെ കടന്ന് മഹാരാഷ്ട്ര സംസ്ഥാനത്തിലെ നാസികിലൂടെ ഒഴുകുന്നു. 136 കിലോമീറ്റർ നീളമുള്ള ഈ നദിയിൽ ശരാശരി 1247 ദശലക്ഷം ക്യു.മീറ്റർ ജലമാണ് പ്രതിവർഷം ഒഴുകുന്നത്.

## അവലംബം
*അംബിക നദി 
വർഗ്ഗം:ഗുജറാത്തിലെ നദികൾ
വൈതരണ നദി

മഹാരാഷ്ട്രയിലെ നാസിക് ജില്ലയിൽ നിന്നും ഉദ്ഭവിച്ച് അറബിക്കടലിൽ ചേരുന്ന ഒരു നദിയാണ്. ഇത് നാസിക് ജില്ലയിലെ ട്രിംബക്-അൻജനേരി മലനിരകളിൽ നിന്നും ഉദ്ഭവിച്ച് പടിഞ്ഞാറോട്ട് ഒഴുകി മാഹിം പട്ടണത്തിനു ഏകദേശം ഇരുപത് കിലോമീറ്റർ തെക്കായി അറബിക്കടലിൽ ചേരുന്നു. 172 കിലോമീറ്റർ നീളമുള്ള ഈ നദിയിൽ പ്രതിവർഷം ശരാശരി 4350 ക്യു.മീറ്റർ ജലം ഒഴുകുന്നു. സൂര്യ എന്നൊരു പോഷകനദി കൂടി ഈ നദിക്ക് ഉണ്ട്.

## അവലംബം


വർഗ്ഗം:മഹാരാഷ്ട്രയിലെ നദികൾ
പി.എഫ്. മാത്യൂസ്

മലയാളത്തിലെ ഒരു പ്രമുഖ തിരക്കഥാകൃത്തും കഥാകൃത്തുമാണ് **പി.എഫ്.മാത്യൂസ്** (18 ഫെബ്രുവരി 1960 - ) എന്നറിയപ്പെടുന്ന **പൂവങ്കേരി ഫ്രാൻസീസ് മാത്യൂ**.
## ജീവിതരേഖ
1960 ഫെബ്രുവരി 18ന് പൂവങ്കേരി ഫ്രാൻസീസിന്റെയും മേരിയുടെയും മകനായി എറണാകുളത്ത് ജനനം.ഡോൺബോസ്കോ, സെൻറ് അഗസ്റ്റിൻ എന്നിവിടങ്ങളിലെ സ്കൂൾ വിദ്യാഭ്യാസത്തിനു ശേഷം എറണാകുളം സെൻറ് ആൽബർട്ട്സ് കോളേജിൽ നിന്ന് ധനതത്വശാസ്ത്രത്തിൽ ബിരുദം നേടി. തുടർന്ന് മലയാളത്തിൽ ബിരുദാനന്തര ബിരുദം.പത്താമത്തെ വയസ്സിൽ ഏകാങ്ക നാടകങ്ങൾ എഴുതിത്തുടങ്ങി. പതിനാറു വയസ്സായപ്പോഴേക്കും ചെറുകഥകളും. പി.എഫ്.മാത്യൂസിന്റെ ചെറുകഥകൾ തുടർച്ചയായി മലയാള മനോരമ. കലാകൗമുദി, മാതൃഭൂമി, മാധ്യമം,ഭാഷാപോഷിണി തുടങ്ങി മലയാളത്തിലെ പ്രമുഖ മാഗസിനുകളിലെല്ലാം പ്രസിദ്ധീകരിച്ചിട്ടുണ്ട്.

## കൃതികൾ

*ഞായറാഴ്ച മഴ പെയ്യുകയായിരുന്നു (കഥകൾ) 1986
*ജലകന്യകയും ഗന്ധർവനും (കഥകൾ) 1998
*2004ൽ ആലിസ് (കഥകൾ) 2004
*27 ഡൗൺ (കഥകൾ) 2011
*കഥകൾ (കഥകൾ) 2013
*തീരജീവിതത്തിനു ഒരു ഒപ്പീസ് (ഓർമ്മകൾ) 2013
*പതിമൂന്നു കടൽകാക്കളുടെ ഉപമ (കഥകൾ) 2015
*മുഴക്കം (കഥകൾ) 2021

## നോവലുകൾ

* ചാവുനിലം - 1996
* ഇരുട്ടിൽ ഒരു പുണ്യാളൻ - 2015
* അടിയാളപ്രേതം - 2019
* കടലിന്റെ മണം - 2021
* കാണായ്മ - 2024

## തിരക്കഥകൾ
*തന്ത്രം (കഥ) 1986
*പുത്രൻ 1994
*കുട്ടിസ്രാങ്ക് 2009
*ഈ.മ.യൗ. 2018
*അതിരൻ 2019

## ടെലിവിഷൻ സീരിയലുകൾ
*മേഘം
*ശരറാന്തൽ
*മിഖായലിന്റെ സന്തതികൾ
*ധന്യം 
*ആത്മ 
*ഇന്ദുലേഖ 
*മന്ദാരം 
*ചാരുലത 
*റോസസ് ഇൻ ഡിസംബർ
*ഡോ. ഹരിച്ചന്ദ്ര
*അ, അമ്മ
*സ്പർശം
*ദൈവത്തിൻ്റെ സ്വന്തം ദേവൂട്ടി

## പുരസ്കാരങ്ങൾ
*തിരക്കഥയ്ക്കുള്ള 2009 ലെ ദേശീയ ചലച്ചിത്രപുരസ്കാരം 
*നല്ല തിരക്കഥയ്ക്കുള്ള കേരളസംസ്ഥാന ടെലിവിഷൻ പുരസ്കാരം 1991 (ശരറാന്തൽ)
*നല്ല തിരക്കഥയ്ക്കുള്ള കേരളസംസ്ഥാന ടെലിവിഷൻ പുരസ്കാരം 1993 (മിഖായലിന്റെ സന്തതികൾ)
*നല്ല തിരക്കഥയ്ക്കുള്ള എൻ.എഫ്.ഡി.സി. പുരസ്കാരം 1993-(നാട്ടുകാര്യം)
*എസ്.ബി.റ്റി. പുരസ്കാരം 1996 - (ചാവുനിലം)
*മൂവി സ്ട്രീറ്റ് ഫിലിം അവാർഡ് 2019 - (ഈ.മ.യൗ.)
*സിനിമ സീറ്റു അന്തർദേശിയ ഫിലിം അവാർഡ് 2019  (ഈ.മ.യൗ.)
* വൈക്കം മുഹമ്മദ് ബഷീർ പുരസ്കാരം 2019  - പതിമൂന്ന് കടല്കാക്കകളുടെ ഉപമ
* അക്ബർ കക്കട്ടിൽ പുരസ്‌കാരം 2021 - ചില പ്രാചീന വികാരങ്ങൾ
* മികച്ച നോവലിനുള്ള കേരള സാഹിത്യ അക്കാദമി പുരസ്കാരം- അടിയാളപ്രേതം - 2020 

## അവലംബം

## പുറം കണ്ണികൾ
പി.എഫ്. മാത്യൂസിന്റെ വെബ്സൈറ്റ് 

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1960-ൽ ജനിച്ചവർ
വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
നേത്രാവതി നദി

നേത്രാവതി നദി സംരക്ഷിക്കാനും അറിയാനും 'നേത്രാവതി' എന്ന പേരിൽ  ഇന്ത്യൻ സൗത്ത് റെയിൽവേ ട്രെയിൻ സർവീസ് നടത്തുന്നുണ്ട് 

250px|ലഘുചിത്രം|തീവണ്ടി പാലത്തിൽ നിന്നുള്ള നേത്രാവദിയുടെ ദൃശ്യം
കർണ്ണാടകയിലെ മംഗലാപുരത്തിനടുത്ത് അറബിക്കടലിൽ ചേരുന്ന ഒരു നദിയാണ് **നേത്രാവതി**. (തുളു: ನೇತ್ರಾವತಿ ತುದೆ , കന്നഡ: ನೇತ್ರಾವತಿ) ) ദക്ഷിണ കന്നഡ ജില്ലയിലെ പശ്ചിമ പർവ്വത നിരയുടെ പടിഞ്ഞാറു നിന്നും ഉദ്ഭവിക്കുന്നു. 103 കിലോമീറ്റർ നീളമുള്ള ഈ നദിയിൽ ഏകദേശം 4600 ക്യു. മീറ്റർ ജലപ്രവാഹമാണ് പ്രതിവർഷം ഉണ്ടാകുന്നത്.

വർഗ്ഗം:കർണ്ണാടകത്തിലെ നദികൾ
ആഗൈറ്റ്

ഒരു ശിലാകാരക സിലിക്കേറ്റ് ധാതു ആണ് **ആഗൈറ്റ്**. പൈറോക്സീൻ സമൂഹത്തിലെ പ്രമുഖാംഗം. (Ca,Na)(Mg,Fe,Al)(Si,Al)2O6. ഇവ ഏകനതാക്ഷവും(monoclinal) പ്രിസ്മീയ(prismatic)വുമായ പരലുകളായി കാണപ്പെടുന്നു.. ദ്യുതി എന്നർഥം വരുന്ന ആഗ് (Ague) എന്ന ഗ്രീക്ക് പദമാണ് ആഗൈറ്റ് എന്ന പേരിനാധാരം.

## സവിശേഷത
പൊതുവേ അഷ്ടഫലകീയം (octagonal) ആയിരിക്കും. സവിശേഷമായ പരൽരൂപം കൊണ്ടുതന്നെ ആഗൈറ്റിനെ തിരിച്ചറിയാം. സ്പഷ്ട വിദളനം (cleavage) ഉണ്ട്. കാഠിന്യം 5-6; ആ. ഘ: 3.2-3.4. കാചാഭദ്യുതിയുണ്ട്. പച്ച മുതൽ കറുപ്പുവരെ വിവിധ നിറങ്ങളിൽ കണ്ടുവരുന്നു. ഇരുമ്പിന്റെ അംശം അധികമുള്ള ഇനങ്ങൾ ഇളംപച്ച, പച്ച, പാടലം, തവിട്ട് എന്നീ നിറങ്ങളിൽ ആയിരിക്കും. ഇരുമ്പിന്റെ അംശത്തോടൊപ്പം, അപവർത്തനാങ്കവും വർധിക്കുന്നു.

## സ്രോതസ്സുകൾ
ആഗ്നേയശിലകളിൽ സർവസാധാരണമായി ആഗൈറ്റ് അടങ്ങിക്കാണുന്നു. ക്വാർട്ട്സിന്റെ ആധിക്യമുള്ള ശിലകളിൽ വളരെ വിരളമായിരിക്കും. ബസാൾട്ടിക ലാവയിലാണ് ധാരാളം കാണുന്നത്; ഓർതോക്ലേസ്, പ്ലാജിയോക്ലേസ്, ഫെൽസ്പാറുകൾ, നെഫെലിൻ, ഒലിവീൻ, ലൂസൈറ്റ്, ഹോൺബ്ളെൻഡ്, മാഗ്നട്ടൈറ്റ് എന്നിവയാണ് ആഗൈറ്റുമായി ചേർന്നുകാണുന്ന മറ്റു ധാതുക്കൾ.

വർഗ്ഗം:ധാതുക്കൾ
വർഗ്ഗം:ശിലകൾ
ടാനിസ്

ഒരു പുരാതന ഈജിപ്ഷ്യൻ നഗരം ആണ് **ടാനിസ്**. നൈൽനദീ ഡെൽറ്റയുടെ വടക്ക് കിഴക്കൻ ഭാഗത്തായി മൻസിഹ് തടാകത്തിനു തെക്ക് പടിഞ്ഞാറ്  മാറി സ്ഥിതി ചെയ്യുന്നു. നാശോന്മുഖമായിക്കൊണ്ടിരിക്കുന്ന ഈ പുരാതന നഗരം ഭാഗികമായി സാൻ മത്സ്യബന്ധനഗ്രാമം കൈവശപ്പെടുത്തിയിരിക്കുന്നു.

## സവിശേഷത
അലക്സാഡ്രയുടെ സ്ഥാപനത്തിനു (ബി. സി. 332) മുമ്പുവരെ ടാനിസ് ഈജിപ്തിലെ ഒരു പ്രധാന വാണിജ്യ കേന്ദ്രമായിരുന്നു. എ. ഡി. 174-ലെ റോമാസാമ്രാജ്യ വിരുദ്ധകലാപത്തെ തുടർന്ന് ഈ നഗരം നശിപ്പിക്കപ്പെട്ടു. ഈജിപ്തിലെ ഹൈകോസ് രാജാക്കന്മാരുടെ  തലസ്ഥാനമായിരുന്ന ടാനിസ് 19-ാം രാജവംശത്തിന്റെ ആസ്ഥാനമായും, 21-ഉം, 23-ഉം രാജവംശങ്ങളുടെ ഉത്ഭവകേന്ദ്രമായും ചരിത്രത്തിൽ അറിയപ്പെടുന്നു. ബൈബിളിൽ സോവൻ നഗരമെന്നു വിശേഷിപ്പിക്കപ്പെട്ടിരിക്കുന്നത് ടാനിസ് ആണെന്ന് കരുതപ്പെടുന്നു. ഇവിടെ പുരാതന ആരാധനാലയങ്ങൾ, പ്രതിമകൾ തുടങ്ങിയവയുടെ നിരവധി അവശിഷ്ടങ്ങൾ ഇവിടെ കണ്ടെത്തിയിട്ടുണ്ട്.

വർഗ്ഗം:ഈജിപ്തിലെ നഗരങ്ങൾ
തലചുറ്റൽ

തലയും കണ്ണിൽപ്പെടുന്ന എല്ലാ വസ്തുക്കളും കറങ്ങുന്നതായി തോന്നുന്ന അവസ്ഥയാണ് **തലചുറ്റൽ**. തലചുറ്റൽ ഉണ്ടാകുമ്പോൾ ശരീരത്തിന്റെ സന്തുലിതാവസ്ഥ നഷ്ടപ്പെട്ട് വീഴുകയോ വീണുപോകുമെന്ന് തോന്നുകയോ ചെയ്യുന്നു. ചില രോഗങ്ങളുടെ ലക്ഷണമായും ക്ഷീണം മൂലവും തലചുറ്റൽ അനുഭവപ്പെടാം. നിമിഷനേരത്തേക്ക് തലച്ചോറിലേക്കുള്ള രക്തയോട്ടം കുറയുകയും തലച്ചോറിൽ ഓക്സിജൻ ലഭ്യമല്ലാതാവുകയും ചെയ്യുന്നതുമൂലം തലചുറ്റൽ അനുഭവപ്പെടാറുണ്ട്. ഉദാ. കിടക്കുകയോ ഇരിക്കുകയോ ചെയ്യുന്ന അവസ്ഥയിൽ നിന്ന് പെട്ടെന്ന് ചാടി എഴുന്നേൽക്കുമ്പോൾ നൈമിഷികമായി തലചുറ്റൽ അനുഭവപ്പെടാറുണ്ട്. സ്ഥാനികമായ താഴ്ന്ന രക്തസമ്മർദമാ(postural hypotension)ണിതിനു കാരണം. പ്രായമേറിയവരിലും ഉയർന്ന രക്തസമ്മർദത്തിനുള്ള ഔഷധങ്ങൾ സേവിക്കുന്നവരിലും ആണ് ഇത് സാധാരണയായി ഉണ്ടാകുന്നത്. തലച്ചോറിലേക്കുള്ള ധമനികളിൽ താത്ക്കാലികവും ഭാഗികവുമായി തടസ്സം ഉണ്ടാകുന്ന ക്ഷണിക രക്തക്കുറവും (transient ischaemic attack) തലചുറ്റലിനു കാരണമാകാറുണ്ട്. ആയാസം, ക്ഷീണം, പനി, വിളർച്ച, ഹൃദയപേശികളുടെ തകരാറുകൾ, ഹൈപോഗ്ലൈസീമിയ (രക്തത്തിൽ പഞ്ചസാരയുടെ അളവു കുറയുക), മസ്തിഷ്ക രക്തസ്രാവം എന്നിവയാണ് മറ്റു കാരണങ്ങൾ.

## കാരണങ്ങൾ

ആന്തരികകർണത്തിന്റേയോ ശ്രവണനാഡിയുടേയോ, മസ്തിഷ്ക കാണ്ഡത്തിന്റേയോ തകരാറുകൾ മൂലമുണ്ടാകുന്ന തലചുറ്റലാണ് വെർട്ടിഗോ (vertigo). ശരീരത്തിന്റെ സന്തുലിതാവസ്ഥ നിലനിറുത്തുന്ന ആന്തരികകർണ ഭാഗങ്ങൾക്കുണ്ടാകുന്ന തകരാറുകളായ ലാബ്രിന്തൈറ്റിസ് (Labrynthitis), മെനിയേഴ്സ് രോഗം (Meniere's disease) എന്നിവ തലചുറ്റലിനും മനംപിരട്ടൽ, ഛർദ്ദി എന്നിവയ്ക്കും കാരണമാകാറുണ്ട്. വൈറൽബാധമൂലം ചർമ്മലാബ്രിന്തിന് ഉണ്ടാകുന്ന വീക്കമാണ് ലാബ്രിന്തൈറ്റിസ്. പ്രായമേ റുമ്പോൾ ആന്തരകർണ ഭാഗങ്ങൾക്കുണ്ടാകുന്ന സ്വാഭാവിക അപചയമാണ് മെനിയേഴ്സ് രോഗത്തിനു കാരണം. ശ്രവണനാഡിക്കുണ്ടാവുന്ന വീക്കം (acoustic neuroma), മസ്തിഷ്ക ചർമ വീക്കം (meningites) എന്നീ ശ്രവണനാഡി രോഗങ്ങൾ തലചുറ്റലുണ്ടാക്കാറുണ്ട്. ചെന്നിക്കുത്ത് (migraine), മസ്തിഷ്ക കാണ്ഡത്തിൽ സമ്മർദം ചെലുത്തുന്ന മസ്തിഷ്ക ട്യൂമറുകൾ, കഴുത്തിനും സുഷുമ്നയ്ക്കും ഉണ്ടാകുന്ന വാതം (cervical osteo arthritis), മസ്തിഷ്ക കാണ്ഡത്തിലേക്കുള്ള രക്തയോട്ടക്കുറവ് (vertebro basilar insufficiency) എന്നിവമൂലം തലയും കഴുത്തും അനക്കുമ്പോൾ വേദനയും തലചുറ്റലും ഉണ്ടാകാറുണ്ട്.

## ചികിത്സ

ക്ഷണനേരത്തേക്ക് ചെറുതായി തലചുറ്റുന്നതായി തോന്നുന്നതും മറ്റും പ്രത്യേക ചികിത്സയൊന്നും കൂടാതെ സ്വയം പരിഹൃതമാകാറുണ്ട്. ദീർഘമായി ശ്വാസം വലിക്കുകയും വിശ്രമിക്കുകയും ചെയ്യുന്നത് നല്ലതാണ്. ഇടയ്ക്കിടെ തീവ്രമായും ദീർഘ സമയത്തേക്കും തലചുറ്റലനുഭവപ്പെട്ടാൽ ചികിത്സ ആവശ്യമാണ്. തലചുറ്റലുണ്ടാകാനുള്ള അടിസ്ഥാന കാരണം കണ്ടെത്തി അനുയോജ്യമായ ചികിത്സ നൽകേണ്ടതാണ്. 

ഉദാ. വെർട്ടിഗോ മൂലമുള്ള തലചുറ്റലിന് പ്രതിവമനകാരകങ്ങളും ആന്റിഹിസ്റ്റാമിനുകളും ആണ് നൽകാറുള്ളത്. തലകറക്കത്തോടൊപ്പം ഉണ്ടാകുന്ന മറ്റു ലക്ഷണങ്ങളിൽ നിന്ന് രോഗകാരണം പലപ്പോഴും നിർണയിക്കാൻ സാധിക്കും.

## അവലംബം

## പുറംകണ്ണികൾ
*http://www.emedicinehealth.com/dizziness/article_em.htm
*http://www.medicinenet.com/dizziness_dizzy/article.htm
*http://www.nlm.nih.gov/medlineplus/ency/article/003093.htm

വർഗ്ഗം:രോഗലക്ഷണങ്ങൾ
അമ്പാരി

ആനപ്പുറത്ത് സവാരിചെയ്യുന്നവർക്കുള്ള ഇരിപ്പിടം ആണ് **അമ്പാരി**. പേഴ്സ്യൻ ഭാഷയിൽ ഇതിനെ സൂചിപ്പിക്കുന്ന 'അമാരി' എന്ന പദം ഹിന്ദിയിൽ 'അംബാരി'യായി സംക്രമിച്ചതിന്റെ തദ്ഭവമാണ് മലയാളത്തിലെ 'അമ്പാരി' എന്നു ഭാഷാശാസ്ത്രജ്ഞന്മാർ അനുമാനിക്കുന്നു.

## പ്രസക്തി
ക്ഷേത്രോത്സവങ്ങളിലും നാടുവാഴികളുടെ ആഘോഷപൂർവമായ യാത്രകളിലും ഉള്ള ആഡംബരത്തിന്റെ ഒരു ഭാഗമാണ് ആനയും അമ്പാരിയും. ആനപ്പുറത്ത് ഇളകാത്തവണ്ണം പട്ടുമേൽക്കട്ടികളും ജാലറകളും മറ്റും തുന്നിപ്പിടിപ്പിച്ച് അമ്പാരി സ്ഥാപിക്കുകയും സവാരി ചെയ്യേണ്ട ആൾ അതിൽ ഇരിപ്പുറപ്പിക്കുകയും ചെയ്യുന്നു. തിരുവനന്തപുരം ശ്രീ പത്മനാഭസ്വാമി ക്ഷേത്രത്തിലെ ആറാട്ടെഴുന്നള്ളത്തിന് ആനയും അമ്പാരിയും ഉണ്ടെങ്കിലും കേരളത്തിലെ മറ്റു ക്ഷേത്രങ്ങളിൽ ഇതു പ്രായേണ കണ്ടുവരാറില്ല.

എന്നു വള്ളത്തോൾ നാരായണമേനോൻ ചിത്രയോഗം മഹാകാവ്യത്തിൽ വർണിക്കുന്നതുപോലെ തിരുവിതാംകൂർ, കൊച്ചി, മൈസൂർ തുടങ്ങിയ ചില നാട്ടുരാജ്യങ്ങളിലെ മുൻനാടുവാഴികളുടെ അപൂർവം ചില രാജകീയാഘോഷങ്ങളുടെ ഒരു ഔപചാരികപ്രദർശനപരിപാടിയായി ആധുനിക കാലത്ത് അമ്പാരികളുടെ ഉപയോഗം മാറിയിട്ടുണ്ട്.
## അവലംബം

## പുറം കണ്ണികൾ
*
ഫിഷസ് ഓഫ് മലബാർ

1865-ൽ ലണ്ടനിലെ ബെർണാർഡ് ക്വാറിച്ച് പ്രസിദ്ധീകരിച്ച മത്സ്യശാസ്ത്ര ഗ്രന്ഥമാണ് **ഫിഷസ് ഓഫ് മലബാർ** അഥവാ **മലബാറിലെ മത്സ്യങ്ങൾ** (*Fishes of Malabar*). ബ്രിട്ടീഷ് സൈന്യത്തിലെ ഭിഷഗ്വരനായിരുന്ന ഫ്രാൻസിസ് ഡേയാണ് പുസ്തകത്തിന്റെ രചയിതാവ്. ഇന്ത്യയിലെ മത്സ്യങ്ങളെക്കുറിച്ച് സമഗ്രപഠനം നടത്തിയ അദ്ദേഹം മലബാർ പ്രദേശങ്ങളിൽ നടത്തിയ പഠനത്തിൽ നിന്നുമാണ് പുസ്തകം തയ്യാറാക്കിയത്.

## അവലംബം

## പുറത്തേക്കുള്ള കണ്ണികൾ
*പുസ്തകം ഓൺലൈനിൽ വായിക്കാൻ

വർഗ്ഗം:മത്സ്യശാസ്ത്രഗ്രന്ഥങ്ങൾ
മലബാർ ട്രാവല്ലി

മലബാർ ജാക്ക്, മലബാർ കിങ്ഫിഷ് എന്നിങ്ങനെ അറിയപ്പെടുന്ന മ**ലബാർ ട്രാവല്ലി** എന്ന മത്സ്യം; ഇന്ത്യ, ശാന്തസമുദ്രത്തിന്റെ പടിഞ്ഞാറൻ ഭാഗങ്ങൾ, ദക്ഷിണാഫ്രിക്ക, ജപ്പാൻ, ആസ്ട്രേലിയയുടെ കിഴക്കൻ ഭാഗങ്ങൾ എന്നിവിടങ്ങളിലെ പവിഴപ്പുറ്റ് നിരകളിൽ കാണപ്പെടുന്നു.

വർഗ്ഗം:മത്സ്യങ്ങൾ
യക്ഷിയും ഞാനും

വിനയൻ സംവിധാനം ചെയ്ത് മേഘന രാജ് ,ഗൗതം എന്നിവർ പ്രധാനകഥാപാത്രങ്ങളെ അവതരിപ്പിച്ച് 2010-ൽ പുറത്തിറങ്ങിയ ഭയാനക ചലച്ചിത്രമാണ് **യക്ഷിയും ഞാനും**. ആകാശഗംഗ, വെള്ളിനക്ഷത്രം, അത്ഭുതദ്വീപ് എന്നിവയ്ക്ക് ശേഷം വിനയൻ സംവിധാനം ചെയ്ത മലയാളചലച്ചിത്രമാണ് യക്ഷിയും ഞാനും.
## ഗാനങ്ങൾ

## പുറത്തേക്കുള്ള കണ്ണികൾ
* http://yakshiyumnjanum.info 
* http://popcorn.oneindia.in/title/6951/yakshiyum-njanum.html 
* http://www.nowrunning.com/movie/7293/malayalam/yakshiyum-njanum/index.htm 

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
കരുമാടിക്കുട്ടൻ (ചലച്ചിത്രം)

വിനയന്റെ സംവിധാനത്തിൽ കലാഭവൻ മണി, നന്ദിനി, സുരേഷ് കൃഷ്ണ എന്നിവർ കേന്ദ്രകഥാപാത്രങ്ങളെ അവതരിപ്പിച്ച് 2001-ൽ പ്രദർശനം ആരംഭിച്ച ചലച്ചിത്രമാണ് **കരുമാടിക്കുട്ടൻ**. സാംസൺ ജെ. പാണാടൻ നിർമ്മിച്ച് സുരഭി സിനിമ വിതരണം ചെയ്ത് ഈ ചലച്ചിത്രത്തിന്റെ കഥ വിനയനും ജെ പള്ളാശ്ശേരിയും ചേർന്നാണ് എഴുതിയത്. തിരക്കഥ ജെ. പള്ളാശ്ശേരിയും സംഗീതം മോഹൻ സിത്താരയും നിർവ്വഹിച്ചു. അഴകപ്പൻ ഛായാഗ്രഹണവും ചിത്രസംയോജനം ജി. മുരളിയുമാണ് നിർവ്വഹിച്ചിരിക്കുന്നത്.

## താരനിര

## ഗാനങ്ങൾ
ഗാനങ്ങൾ : യൂസഫലി കേച്ചേരി 
ഈണം :മോഹൻ സിതാര

			
	

## അവലംബം

## പുറത്തേയ്ക്കുള്ള കണ്ണികൾ
* 

## യൂറ്റ്യൂബിൽ
കരുമാടിക്കുട്ടൻ

വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:മോഹൻ സിതാര സംഗീതം നൽകിയ ചിത്രങ്ങൾ
വർഗ്ഗം:യൂസഫലി-മോഹൻ സിതാര ഗാനങ്ങൾ
വർഗ്ഗം:അളഗപ്പൻ ക്യാമറ ചലിപ്പിച്ച ചലച്ചിത്രങ്ങൾ
നാസ്ക വരകൾ

തെക്കൻ പെറുവിൽ മരുഭൂമിയിൽ കാണപ്പെടുന്ന രേഖാചിത്രങ്ങളാണ് **നാസ്ക വരകൾ**. ഏകദേശം 80 കിലോമീറ്ററോളം പരന്നു കിടക്കുന്ന ഈ വരകൾ അവയുടെ രചനാ ചാതുരിയിലും  നിർമ്മാണോദേശ്യത്തിലും ഒരു മരീചികയായി അവശേഷിക്കുന്നു. 1940-കളിൽ തുടങ്ങിയ പര്യവേക്ഷണങ്ങൾക്ക് ഇനിയും നാസ്ക വരകളെക്കുറിച്ച് കൃത്യമായ വിവരങ്ങൾ നൽകാനായിട്ടില്ല. 1994-ൽ യുനെസ്കോ നാസ്ക വരകളെ ലോക ഹെറിറ്റേജ് ലിസ്റ്റിൽപ്പെടുത്തി. എ.ഡി. 400-നും 650 ഇടയിലാണ് ഇവ സൃഷ്ടിക്കപ്പെട്ടതെന്നു കരുതുന്നു .

ഈ ചിത്രങ്ങളെക്കുറിച്ച് വിവിധ വാദഗതികൾ നിലവിലുണ്ട്. അവയിൽ പ്രധാനപ്പെട്ടവ താഴെ പറയുന്നവയാണ്.
# അന്യഗ്രഹ ജീവികൾ വരച്ചത്
# പെറുക്കാരുടെ മതാചാരപ്രകാരം പൂജാദികർമ്മങ്ങൾക്കായി അവർ വരച്ചത്
# വ്യാവസായിക ആവശ്യങ്ങൾക്കായുള്ള ഭീമൻ യന്ത്രങ്ങളുടെ മാതൃക (prototype)

## ചിത്രശാല

File:Líneas de Nazca, Nazca, Perú, 2015-07-29, DD 52.JPG|The Hummingbird
File:Líneas de Nazca, Nazca, Perú, 2015-07-29, DD 55.JPG|The Condor
File:Lignes de Nazca oiseau.jpg|The Heron
File:Líneas de Nazca, Nazca, Perú, 2015-07-29, DD 39.JPG|The Whale
File:Líneas de Nazca, Nazca, Perú, 2015-07-29, DD 46.JPG|The Human
File:Líneas de Nazca, Nazca, Perú, 2015-07-29, DD 54.JPG|The Spider
File:Líneas de Nazca, Nazca, Perú, 2015-07-29, DD 58.JPG|The Pelican
File:Líneas de Nazca, Nazca, Perú, 2015-07-29, DD 50.JPG|The Dog
File:Líneas de Nazca, Nazca, Perú, 2015-07-29, DD 61.JPG|The Tree
File:Líneas de Nazca, Nazca, Perú, 2015-07-29, DD 49.JPG|The Monkey
File:Nazca-lineas-manos-c01.jpg|Phytomorphic glyphs
File:Líneas de Nazca, Nazca, Perú, 2015-07-29, DD 62.JPG|Hands


## അവലംബം

## പുറത്തേക്കുള്ള കണ്ണികൾ

* Nazca Designs and Lines at Discover Peru
* Nazca Lines photos
* Tragedies flying over the Nazca lines 
*
*Nazca Lines in Google Earth 

വർഗ്ഗം:തെക്കേ അമേരിക്കയിലെ ലോകപൈതൃകകേന്ദ്രങ്ങൾ
വർഗ്ഗം:പെറു
ചെറുകാട

കാടകളുടെ കുടുംബത്തിൽ ഉൾപ്പെടാത്തതും കാടകളോടു രൂപത്തിലും ആഹാര സമ്പാദനരീതിയിലും സാമ്യം പുലർത്തുന്നതുമായ പക്ഷി ഇനമാണ് **ചെറുകാട**. (ശാസ്ത്രീയ നാമം **Turnix sylvaticus'') . (ഇംഗ്ലീഷ്** Kurrichane Buttonquail, Small Buttonquail, Common Buttonquail, or Andalusian Hemipode'''). ഇവ സ്പെയിനിലും ആഫ്രിക്ക മുതൽ ഇന്ത്യവരേയും ഏഷ്യയുടെ ധ്രുവഭാഗങ്ങൾ മുതൽ ഇന്തോനേഷ്യ വരേയും കാണപ്പെടുന്നു. ഇവയെ കണ്ടെത്തുവാൻ വളരെ പ്രയാസമാണ്. പുൽപ്രദേശങ്ങളിലോ കുറ്റിക്കാടുകളിലോ ചെറിയ പ്രാണികളേയും വിത്തുകളേയും തിന്നു ജീവിക്കുന്നു.

## രൂപ വിവരണം
15 സെ.മീ വലിപ്പമേയുള്ളു. പുറത്ത് മങ്ങിയ തവിട്ടുനിറത്തിലുള്ള വരകളുണ്ട്. അടിവശം മങ്ങിയ നിറമാണ്.
## പ്രജനനം
ഇവയിൽ ഇണയെ ശൃംഗരിച്ചു  വശത്താക്കുന്നത് പിടകളാണ്. കൂടുണ്ടാക്കുന്നതും പിടകളാൺ. ആണാണ് അടയിരിക്കുന്നത്.

കൂടുകെട്ടുന്ന കാലം ജൂൺ മുതൽ സെപ്തംബർ വരെയാൺ. മുട്ടയിൽ നിന്നു വിരിഞ്ഞ ഉടനെ കുഞ്ഞുന്ങ്ങള്ക്ക്  ഓടാൺ കഴിയും.

## അവലംബം

*കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി
*Birds of periyar – ആർ. സുഗതൻ, കേരള വനം, വന്യജീവി വകുപ്പ്
*Birds of Kerala - ഡീ.സി. ബുക്സ്

## ചിത്രശാല

File:Turnix sylvatica.jpg|ഛായാചിത്രം, ജോൺ ഗോൾഡ്
Turnix sylvaticus MHNT.ZOO.2010.11.69.13.jpg |Museum specimen 

വർഗ്ഗം:പക്ഷികൾ
അങ്കക്കാരൻ

കടത്തനാട്ട് സ്വരൂപത്തിൽപ്പെട്ട പ്രദേശങ്ങളിൽ മുന്നൂറ്റാന്മാർ കെട്ടിയാടിക്കാറുള്ള ഒരു തിറയാണ് **അങ്കക്കാരൻ**. തീയർ സമുദായക്കാരുടെ ആരാധനാമൂർത്തികളിലൊന്നാണ് അങ്കക്കാരൻ. മറുതലയുമായുള്ള പോരാട്ടം ഇതിന്റെ സവിശേഷതയാണ്. ചേരമാൻ കെട്ടിൽ പടനായരുടെ സങ്കൽപ്പത്തിലുള്ള വണ്ണാൻ സമുദായക്കാർ കെട്ടിയാടുന്ന കരിവഞ്ചാൽ ദൈവത്താർ എന്ന തെയ്യത്തേയും ചിലയിടങ്ങളിൽ അങ്കക്കാരൻ എന്ന് പറയാറുണ്ട്.

## ഐതിഹ്യം
യുദ്ധപരാക്രമിയായ ഒരാളുടെ സ്മരണയ്ക്കുവേണ്ടി കെട്ടിയാടുന്നതാണിത്. ഈ തെയ്യം അണ്ടലൂർക്കാവ് ദൈവത്താറീശ്വരൻറെ (ശ്രീ രാമൻ) സന്തതസഹചാരിയായ ലക്ഷ്മണനെയാണ് കാണിക്കുന്നത്. വെളളിയിൽ തീർത്ത മുടിയേന്തി, രൌദ്രഭാവത്തിൻറെ മൂർത്തീമദ്ഭാവം ദ്യോതിപ്പിക്കുന്ന കടുംകറുപ്പിൽ മുഖത്തെഴുത്തോട് കൂടിയതാണ് ഈ തെയ്യം.

അങ്കക്കാരൻ എന്ന പേരിനു (അങ്കം = പോര് = യുദ്ധം) അഥവാ യുദ്ധത്തെ നയിക്കുന്നവൻ എന്നും അർഥമുണ്ട്. 


## അവലംബം
* ഫോക്‌ലോർ നിഘണ്ടു, എം.വി. വിഷ്ണുനമ്പൂതിരി